New York Gov. Andrew Cuomo Nih Hell Ram Lonh In Kan Kal Cuahmah Lio A Si Tiah A Chim – Chin World News Evening\nNew York Gov. Andrew Cuomo Nih Hell Ram Lonh In Kan Kal Cuahmah Lio A Si Tiah A Chim\nCoronavirus updates 20 April tiang hlathlaitu hna nih thanhnak an tuah tthan cang. Hi pulrai coronavirus kong he pehtlai in vawleicung ah COVID-19 in a zawmi le a thimi an tam biknak hmun New York Gov. Andrew Cuomo nih mipi sin ah biachimnak a ngeih. Biachimnak a ngeih lio ah a chimmi cu hell ram lonh in kan kal cuahmah lio a si ti a si. Ram tampi hna state tampi hna le khuapi tampi ah COVID-19 nih thihnak cu a tlunter lengmang ko rih.\nVawlei huap in hi zawtnak a ngei tiah theih khawh cangmi lawng hmanh hi minung 2.4 million renglo an si cang. Cu lawng silo in hi zawtnak ruang ah nunnak a liam cangmi hna hi minung 167,000 renglo an phan fawn cang tiah Johns Hopkins University Center for Systems Science and Engineering hna nih an khawmhsuat ning in an thanh. A ngaingai tiah cun hi langhtermi nak hin vawlei cung ah hi zawtnak a ngeimi le hi zawtnak ruang ah a thimi hi an tam deuh lai. Hngalh thlu khawh lomi hna le ram cheukhat nih fiangfai in thil sining a chim lomi zong um khawh a si tiah an chim chih.\nA luan ciami thlanga December 2019 ah China Wuhan khua in hi zawtnak ru a rak i thok. Vawlei tuanbia ah a um bal lomi thil a cang cuahmah. United States hi hi zawtnak a tam biknak ram a si peng ko rih. Cu chung hmanh ah New York City hi hawi hlei in a zualnak hmun a si. New York state lawng bak ah zawtnak a ngeimi le a thi cangmi hna hi US ramleng ram pumpi pakhat chung ah zawtnak a ngeimi le a thimi hna nak in an tam deuh. Ref: ABC News\nMalaysia Cancer Stage3 In A Zawmi Pi Sui Doi Phaisa Thong 70 Nan Ngeih Lo Cun Operation Kan In Tuah Lai Lo An Tinak Kong-Video


Min Aung Hlaing : Ram Mipi I Nuamh Nak Ding Caah Tiin Chawva (Phaisa ) Kan Khong Cuahmah Lio – HRINGDILDEL LAIRAM\nMin Aung Hlaing : Ram Mipi I Nuamh Nak Ding Caah Tiin Chawva (Phaisa ) Kan Khong Cuahmah Lio\nMyanmar ralkap bawi Min Aung Hlaing zong Kachin khuapi Myintkyina le Shan khuapi pakhat Lashio a tlawn hnuah Naypidaw a phan cang i, September 22 ah rampi chawva kong he pehtlai in meeting nak le biaceih nak an nei hna. Mah cu ah cun, Min Aung Hlaing nih cun annih ralkap cozah cu Politics cozah an si lo nak kong le rampi chawva cu mipi hrang thiamthiam ah an hman nak ding kong hna cun, hi ah hin Cozah pakhat lianh nak ding long siloin, rampi lianh nak ding le thancho nak zeizong vialte an buaipi nak ding kong cu a chim chih rih i cu a chim mi bia vialte cu ralkap pawl zong nih an uar tuk hring hran.\nMin Aung Hlaing nih cun “Ramthen le ramkulh kip i rampi chawva pek mi vialte cu mipi caah hman viar ding a si. Kannih cu politics cozah kan si loh i , rampi hrang ah ruat in rampi thithruai rih mi lawng kan si. Kan cawlcangh nak vialte cu Cozah pakhat tlawnlen nak ding menmen lawng silo in rampi i nuamh nak ding lehlam a si.\n“Tui kum cu rampi chawva hi a tlawm tuk ruang ah hin phaisa kan hman ning zong kan thumh deuh ve a hau. Ram chung i cawk khawh mi thilri cu ram chung ah cawk ding a si ko i ram leng i cawk ding mi thilri cu a si khawh chung in kan hrial lai. cu pin ah covid 19 doh nak hrang Billion 100 hmang kho dingin timtuahnak kan nei cuahmah lio. Covid 19 ruangah rampi chawva dirhmun i a tla tuk i hmailei zongah a tla kho thluahmah mi a si nain,thla 6 chungah rampi chawva a thancho nK dingin kan i zuam lai” tiah meeting a kai mi pawl sinah chim phuan nak a nei.\n← Breaking News : Kalay Tiva Ah Mithi Ruak 3 Lubul Mi An Char\nGood News : Ralkap Mawtaw Ai Zul Mi Cu PDF Nih Bomb In An Den Hna I Minun 6 An Thi →


Thihdar: US Indiana Khuasa Pi Tial Dei (Kum 34) Nih Mual A Kan Liam Tak Ee, A Poi Tuk Hringhran. Ko. – The Cherry Par\nThihdar: US Indiana Khuasa Pi Tial Dei (Kum 34) Nih Mual A Kan Liam Tak Ee, A Poi Tuk Hringhran. Ko.\nTHIHLOH KAN TONG\nDawtmi Nulepa ulenau hna, ICBC chungtel Pi Ṭial Dei (34) nih takpum damlonak in 12/01/2020, 11:00pm ah Community Hospital South ah mual a kan liam tak. Khrihfabu kan ngaih a chia tuk.\nKONGLAM TAWI; Pi Tial Dei (kum 34) i a chuahnak khua cu Hmaikhah a si. Zokhua khuami Pu Lian Bik (Zam Bik) he an i um i fanu pakhat (kum 15) le fapa pahnih (kum 7 le kum 5) an ngeih hna. Chungkhar ah vanchiat an tong i an pa he an i tthen. An fanu upabik (Sui Tin Par) cu a pa he Colorado ah Sushi tuah ah an kal.\nṬHUTPINAK LE RUAK HUMHNAK; Chungkhar lei hnatlaknak in ṭhutpinak le Ruak i humhnak cu a tanglei bantuk in a si lai.\nṬHUTPINAK: December 04, 2020 (Friday) 6:00pm, Indiana Chin Baptist Church, 8528 Madison Ave, Indianapolis,IN 46227.\nRUAK THLAHNAK: December 05, 2020 (Saturday), Ruak Zoh: 9:30am – 10:00am, Pumhnak: 10:00am, Indiana Chin Baptist Church, 8528 Madison Ave, Indianapolis,IN 46227\nThlan Hmun: Round Hill Cemetery (CEBC Biakinn pawng), 5235 S Meridian Street, Indianapolis, IN 46227, Atu lio cu Covid-19 zawtnak a karh ngaingai caah Social Distancing in ralrin tein um kal khawh i zuam cio hna usih!\nZuunngaih Par le a dangdang kong he pehtlaihnak: Pastor Rev. Hrang Cung Hnin( 317) 986-0760. Ngaihchiat a tuarmi chungkhar hna cu taantaakmi an fale pahnih umnak Pu Zing Ceu le chungkhar inn ah biakchawnh khawh an si. (317) 665-4294. Ngaihchiatpi Buin. Indiana Chin Baptist Church\n← US Presidential Result Update\nThawngpang CDC zong nih biatak tein ralrinnak thawng an thanh →


US Ummi Caah Thawngpang Ṭha Taktak A Si Lai Hih Bawmhnak Kongah Thawngpang Thar A Tlamtling Khawh Ahcun A Ṭha Taktak Lai – Chin World News Evening\nApril 29, 2020 Salai Van World News\nSalai Lairamthang|| 04 Vaupi 29-2020|| US Covid-19 Update: 04/28/2020. Tuchun tiangah US ah a thimi, minung 56803 an si. Nizan ah minung 1284 an thi chap. A zawmi 1010507 an phan. Nizan lawngah a zawmi, 22917 an i chap. August thla thawk tiang ahcun minung 60000 renglo cu an thi kho tiah White House Task Force hna nih April ni 8 ah an ruahdamh nain atu ahcun minung 74073 an thi kho tiah an tuak than. Tutiang ah zawtnak a chek cangmi mi 5.5 milion renglo an si cang. Minute 15 a raumi, Virus icheknak thilri a um cang caah nifatin minung a sing in an chek khawh hna. Antibody testnak zong New York ah an hman cang.\nNizan tiangah adam thanmi dihlak, 139162 an si. Nizan lawngah a dam thanmi minung 20381 an i chap. New York khua lawngah a thimi minung 22623 an si. Nizan lawngah minung 715 an thi. New York khua pakhat lawng i a thimi minung hi US ram pumpi a thimi 35% tluk a si.\nUS um Laimi zong a zawmi tam ngai dawh kan si. Indianapolis lawngah a tlawmlei in minung 40 cu zawt dawh an si. State dang tete zongah a zawmi an um len. A zawmi nih an chim duh lo caah azaw mi zet theih a har ngai. Washington D.C Area um, Chin miphun chung in Tedim lei kan unau minung 20 an zaw ve. Hakha lei a zawmi kan hngal rih hna lo.\nPresident Trump nih Covid-19 ruangah harnak a tongmi hna bawmhnak stimulus checks pek chap dingah ruahnak a ngei i, white house advisor hna nih an tuaktan lio a si. May thla chungah hin Congress ah an chuahpi than lai i, White house, Senate le House nih an lungtlin ahcun minung pakhat nih $1200 hmuhmi bantuk kha hmuh than khawh a si te lai.\nOxford nih Covid-19 khamhnak vaccine serchuah hmasa bik dawh an si. September thla ahcun kan chuah khawh lai an ti. An sermi an test saling a si. Hmun tampi ah serchuah an i zuam lio hna. Oxford hi ran dawh bik a si. US ah si company ngan bik a simi, Johnson & Johnson le GlaxoSmithKline Plc (GSK.L) nih a ser ve i an test saling a si ve. An testmi a that ahcun FDA nih approve a tuah hnu ah mipi sin ah hman a si te lai. A damnak zong hi a serhmi an um nain FDA nih fawi tein a cohlan hmasa a hau.Gilead company nih a sermi, “Remdesivir si kha testnak an tuah tik ah an ruahning tluk in hma a kal lo caah an lung a rawk ngai ti a si.\nPennsylvania, Virginia le Vermont ahcun dinhdorhnak an tuah cang. Arkansas, Iowa, Nebraska, North Dakota, South Dakota, Utah, Wyoming ahcun stay at home an tuah ti lo. Oklahoma, Colorado, Georgia, South Carolina, Tennessee and Texas ahcun a cheu bang in on hram an thawk. Georgia nih phase one nak sang in on an timh caah President Donald Trump nih spa, salon, tattoo dawr le sanmehnak dawr pawl cu on rih lo dingah ralrinnak a pek hna. Chicago, Boston le Philadelphia hi atu lio ah a zual biknak hmun, hot spot an si.\nPu Than Kio Hengcin Bulhnak Bawm Ser A Si Kut Samh Khawh Cio A Si


Iang Len Sung Le Van Lal Sailo An i Chonhnak Cu A Mak Law Law! – Chin 11 News\nIang Len Sung Le Van Lal Sailo An i Chonhnak Cu A Mak Law Law!\nPosted By: victor victor October 11, 2020\nKan Farnu Hlasakthiam Iang Len Sung cu aa lawm taktak lai! Laimi le kan unau mizo nih kan uar taktakmi Vanlalsailo nih bia duhnung takin a vun ti ve! Vanlalsailo hi hlasakthiam tukmi a si ti kan theih, mi thiam nih mi thiam dang a theih ti a si bantukin Sailo zong nih Iang Len Sung hi a theih bak! Iang Len Sung cu ti bak hin a ti!\n“A fan ka ni ve tlat a. Ka naute hi chu ka lawm em a ni.. a zawng zawng hian a zai a @ianglensung_ lo zin teh zai dun teh ang” tiah Sailo nih dawtnak he a ti. A sullam cu “A fan (uartu) ka si ve. Ka naute hi ka uar tuk e.. A sinak dihlak in hla a sa i, @Ianglengsung_ rak tlawng law hla sa tti tuah u si” tinak a si. Van Lal Sailo nihhin a rak uar bak!\nIang Len Sung nih a leh ve: Wooww Ka idol emem i nia ka rawn zin veleh min zai pui chu a ngai ang. Chuan ka Lawm e. Pathian in mawlsawm zel che rawh se i hla hi nitin ka ngaithla ziah thrin ka lawm e. “Woww Ka idol bak na si i khual ka rak tlawn tikah hla na ka sakpi a hau lai. Cun kaa lawm. Pathian nih thluachuah in pe seh, na hla zong nichiar ka ngai tawn ka lawm.\nA dang zong relchap:\nKhah hlasakthiam kan farnu Iang Len Sung nih zaangfak bawmhnak a hal. Hi kong hi biatak deuh in ruat hna usih. Midang nih har le fe te le tangka le thazaang tampi dih in video an tuahmi fawi tuk in i download piak in Facebook ah taar piak hi kan sia a rem hrim hrim awk a si lo. You Tube zong ah kan taar piak ding a si lo. Tuchan ahcun Facebook le You Tube video hmangin tangka kawl khawh a si ti hi kan theih a herh. Tuchan ahcun DVD le CD pawl an man ti lo, zuar zong ah cawk duh a si ti lo. Internet lawng lawng hi kan hlasakthiam hna nih tangka an hmuhnak lam a si ve. Hibantuk a hmangmi cu thil fir he aa dang lo. Theih lo ruang a si ahcun kan zia kan i thinh colh a herh.\nMidang video fawi tuk in na fir i upload na tuah ahcun copyright phung na buar a si. Hihi phung nih a onh bak lomi thil a si. Cun kan hlasakthiam pawl hi thazaang peknak ah Share lei tu kan hman awk a si. Lai mi nih hi kong hi kan theih thiam rih lomi hi a poi tak tak. Kan unau mizo pawl hi zoh hna usih. Mi video upload in You tube le Facebook ah taar piak a hmangmi cu an mual an i phoh bak ko. Hi kan zia hi tinh hna usih. Hibantuk in kan video kan tuahpiak ve se law kan duh lai maw ti hi kan ruah a herh. Lai hlasakthiam minthang Iang Len Sung zong aa sum kho ve ti lo. A mawh hrim hrim lo, Hi ti hin a tial, Zaangfah Nawl Nak, Zaangfah nak ten, ROSUNGBIK ALBUM Hi Chinstar MTV Dah tilo Zaangfah nak ten a ho hmanh nih FB – YouTube Chanel A dangdang ah rak ka chiah piak lo ding in kan nawl hna…Cun Zaangfah nak ten midang nih an hmuh cio nak hnga Share in ka bawm cio ulaw, Zuar kan i thawk bak lawng a si caah, Fb – Youtube Chanel ah chiah kan siang rih lo’


Nu pawl nih zeibantuk tlangval dah an thimmi asi? – Shwe News\nPasal ngei rih lomi nungak nih theih a herh ngaimi cu Pasal caah zeibantuk pa dah aa thim lai timi hi asi. Nu pawl nih pasal caah an thim deuhmi hna cu Reseach tuahmi a tanglei bantuk in an hmuhmi asi.\nNu hi pa nak in thinlung/ruahnak lei ah a der deuh pengmi ansi. Nu pakhat nih a herhmi cu bochanmi ngeih hi asi. Cucaah, nu nih an herh taktak mi hi lenglei dawhnak/ pumrua thatnak a rak si loh; an lung der caan ah bochan khawhmi hi pasal caah an thim khunmi asi\nLenglei dawhnak le pumrua thatnak hi nu pawl nih an duhmi asi ko nain pasal caah cun bochan khawhmi pa hi an duh deuhmi asi. Pumrua tha ngaimi le aa dawh ngaimi pa hi bochan awk tlak lo ahcun nu nih pasal caah fawi tein an thim ngam tawn loh; nain an lung duhnak ruangah an thim tawn hna hi asi.\nZeibantuk pa dah pasal caah na thim ve lai?


BREAKING NEWS: US President Biden nih Fak tak tak in Kawl Ralkap a Hrocer – Kawltu Team\nBREAKING NEWS: US President Biden nih Fak tak tak in Kawl Ralkap a Hrocer\nFebruary 2, 2021 Amon Ka Si\nVawleicung ram tampi ah kawlram mi nih san dah an piah. Japan ram hna ahcun US embassy hmai bak ah kawlram mi nih sandah an piah. Hi kong he pehtlaiin US President thar Biden zong aa sum kho ve ti lo. Cathanh (statement) bak in a langhter ve.\nA chim ning in a um tak lai maw, zeibantuk in dah Biden nih Kawlram cungah cawlcanghnak a ngeih lai timi belte theih a si tuk lo. Tuni Kawlram buainak kong ah Biden nih cun Kawlram cu a herh ahcun dantatnak pek than dingin a hrocer.\nKawl ralkap nih nawlneihnak an lak mi siseh ,Suu Kyi le midang dang dang (Civilian official) an tlaih mi siseh,Kawl rampi ah aa naa ting in (national state of emergency) an phuanmi hi rampi democracy aa thlennak ding le zaukphung an tlaihhrem bantuk a si.\nDemocracy ahcun hramhram in mipi duhnak pin lei rianttuan le election a dikmi hlawt hi a si hrimhrim awk a si lo. Kum tampi kawlram mipi hna nih mipi cozah sernak, ithimnak le daihnak he nawlneihnak (power) ichanhnak ah rian a tuan. Hi an rianttuan hi upat awk a si tiah Biden nih a cathanhmi a Statement ahcun a langhter.\nA liamcia caan ah khan US nih Kawlram cu Democracy lei ah aa mer caah vihmah caah Kawl ralkap ruang i dantatnak a rak pekmi a hlonh piak cangmi zong a herh cun dantatnak pek than dingin Ready kan si tiah a langhter rih. Zeikong dah cang lai. Kawlram kong ah a poi ti pin chimawk a um ti lo. Source: Reuter\n← BREAKING NEWS: Ralkap nih Cozah Nawlngeihnak an chuhnak kong Min Aung Hlaing nih a fianternak biathanh a tuah than Cang\nYangon Um Lai hlasakthiam Jenevy Sui Hi Uar a Um law law ( Nusal Bak a Si) →


Thawngpang Tha Taktak Asi, Falam Le Hakha Karlak Ah Kawl Ralhrang Nih Cakei Kaa A I Phurh Sual Cang - DUHNUNG PAR\nThawngpang Tha Taktak Asi, Falam Le Hakha Karlak Ah Kawl Ralhrang Nih Cakei Kaa A I Phurh Sual Cang\nFalam-Hakha Karlak Kahdohnak thawng. Chin ramkulh Falam in Hakha lei ah a kalmi ralhrang rual hna cu Falam peng chungah Chin ralkap nih an kah hna i mawtaw 7 a rawk, ralhrang a thimi an tam tiah theih a si.\nOct 14 ah Falam in a chuakmi Tank 2 telh in ralhrang mawtaw rual hna cu Falam peng chungah CNA, CDF le CNDF nih Oct 14 le 15 ah an kah hna hi a si. Ralhrang mawtaw dang cu Oct 16, tuni ah Falam lei an kir than. Falam lei a kirmi hna zong cu Lungpi khua pawngah Chin ralkap nih an kah nolh hna tiah theih a si fawn.\nKahdohnak i a thimi le hliamtuarmi hna kongah tuanvo ngeitu hna nih fehtermi le thanhmi a um rih lo.\nCNF chimnak nawlngeitu Salai Htet Ni nih cun “Kan hmunpi an naih khawh lonak dingah kan kham lai. Cun an rak naih khawh zong khi va si ko sehlaw kir than ding a fawi ti lai lo” tiah a chim.\nAdang: Min Aung Hlaing Cu ASEAN Meetingah Sawm Lo Dingin Biakhiahnak An Tuah. Mithat lainawng ralhrang phu hruaitu Min Awng Hlaing cu Asian ton biaruahnak ah telnak nawl pek lo ding in biakhiahnak an tuah.\nMithat ralhrang bawi hruaitu Min Awng Hlaing cu Asian ton biaruahnak ah telnak nawl pek lo ding in biakhiahnak an tuahnak kong cu Japan NHJ thawngzamhnak nih a langhter.\nMin Awng Hlaing hruainak in dik lo ning nawlngeih laknak cu Asian hruaitu hna nih biakhiahnak rak tuahmi phun 5 cu ralhrang phu nih nawl a buar hnu ah Asian ram hna nih Min Awng Hlaing cu Asian ton biaruahnak ah telnak nawl pek lo ding in biakhiahnak an tuah hi a si tiah theih a si.\nAsian ram hruaitu hna ton biaruahnak cu October 25 in 28 tiang an tuahlai tiah theih a si. Ref: Khit Thit Media\nThantlang Khuachung Kahdohnak Kong Thawngpang Tha Ngai A Chuak, CDF-Thantlang Nih Cathanh Zong An Chuah\nHakha Khuachung Ah Pi Iang Nak (Bawi Cin Thang Nu) Atlau\nTotal Users : 256498\nTotal views : 2013883


CNA Le CDF-Matupi Nih SAC Ralhrang An Kah Hna, Hliam Le Thi An Tam – Onlinenungak\nCNA Le CDF-Matupi Nih SAC Ralhrang An Kah Hna, Hliam Le Thi An Tam\nChin ramkulh Matupi hrambunh ralhrang khah-lah-yiah 304 sakhan cu Nov 25, chunhnu 1:30pm hrawngah CNA le CDF-Matupi nih an kah hna i ralhrang 2 an thi, a tlawm bik 5 hliam an tuar lai tiah CDF-Matupi nih Nov 26, tuni ah cathanh an chuah. CNA le CDF-Matupi hna cu hliamtuar le a thimi um loin hnu an tolh kho tiah an langhter chih.\nRalhrang khah-lah-yiah 304 hna nih hin Matupi-Paletwah lampi i a umkalmi mipi hna cu a a ruang loin an kham, an check hna pinah an tlaih hna i cheukhat an vuak hna caah atu bantukin kan kah hi a si tiah CDF-Matupi nih cun cathanh ah an tial. Crd; The Chin Post\nRelchap; Mr. Walter Miller Clark hi May 13, 1884 ah Jefferson khua, Montana ah a chuak. A nu le pa cu James Ross Clark (1850-1927) le Augusta Miriam Evans (1858-1951) an si. A pa hi Pennsylvania ah a chuakmi a si. US Mail Service zungah rian a tuan, cun Montana ah cauk dawr kiltu (book-keeper) zong a tuan bal. A hnu ahcun Los Alamitos Sugar Company ah Vice President tiang a tuan, cu pinah Los Angeles Chamber of Commerce President zong a tuan fawn. Ohio ah a chuakmi Miriam he April 16, 1878 ah Deer Lodge, Montana ah an i um Fa pahnih, Ella (Mrs Henry Carlton Lee ti zongin auhmi) le Walter Miller Clark an ngeih hna.\nKum 1890 thokka hrawngah Los Angeles ah an i thial. Cu lioah Walter cu siangngakchia lawng a si rih. San Francisco ah lihninh fak ngai a rak um kum, 1906 ah University of California in degree a la i January 5, 1909 ah Virgenia Estelle McDowell he an i um. A fapa ngeihchun James Ross Clark (a pu min an lakmi) cu April 24, 1910 ah a chuak, hi lio ahhin Walter M. Clark cu Los Alamitos Sugar Company ah General Manager a si.\nAhnuah Scotland ah an i thial. Clark nih cun chungkhar nuamhnak (Family Pinic) kal a duh ngai. An nu zong cu a chimh tikah a lungtling ve. Cuticun an chungkhar in nuamhnak kal dingin timtuahnak an ngei. A hmun cu Us ah siseh an ti. Kha lioah $1000 a dih ding a si, a tam ngaingai ko. Kum zeimawzat chung tangka an i khon. A herh dingzat tangka an ngeih tikah US lei a kal dingmi tilawng nganpi ah tiket an va cawk. Mah tilawng pi cu an sertharmi a si, pe 945 a sau, minung 3000 a phur khomi a si.\nClark te chungkhar nih tiket an cawk tan hi a voikhatnak a chuah bak a si lai. April 10, 1912 ah a chuak ding a si. Mah tilawng pi cu a min ah Titanic ti a si. Film Director minthang James Cameron nih 1997 ah zukcawl (movie) a rak thlak i atu tiang a duai rih lomi Titanic tilawng tuanbia a si.\nClark le a chungkhar hna cu vawleicungah a ngan bikmi tilawng an sertharmi a voikhat khatnak a chuah tan ah i cit kho ve dingin tiket an cawk khawh caah le a voikhatnak chungkhar nuamhnak a kal ding an si caah i ngaihnak le lawmhnak in an khat. A ni le caan a nai deuhdeuh, an thintur a rang deuhdeuh. April 10 ah a kal ding an si cang.\nAsinain an ruah lo tukmi thilthalo an cungah a tlung ai! Chungkhar nuamhnak an kal hlan nisarih duh, April 3 ah a fapa ngeihchun James Ross Clark cu uico nih a seh ai! Siizung ah an kalpi tikah Siibawi pa nih a sehtu uico hi uihrut a si caah ni 14 chung thlop lo ahcun a dam kho lai lo, ni 14 a tlin hlan cu khoi hmanh ah nan kal kho lo, tiah a ti hna.\nAize…an chunmang, an i ngaihnak le thathawhnak vialte an lo dih ai! Clark cu a taang aa cum i a tap colh. Maw Pathian kum zeimawzat chung chungkhar nuamhnak kal dingin timtuahnak kan ngei i tangka kan i khon, tiket zong tlamtling tein kan cawk dih cang, zeiruang ko ah hme a ni-caan a tlin lai thengmang ah ka fapa cu uihrut nih a seh hnga? tiah lungfak ngai in a vuihram.\nA nupi tu nih cun a si khawh chungin a hnemh ve. Pathian nih kan caah a tha deuh in khua a khan zong a si kho ko dahkaw, tiah a ti. Clark nih cun hitluk uihrut nih ka fapa a sehmi le kan i ngaih tukmi chungkhar nuamhnak kan kal khawh lomi hi Pathian khuakhan cu a si hnga maw? tiah thinhung ngai in a leh.\nAsinain…asinain, tilawng a chuah in ningai nak ah Scotland ramchung dihlak ah thawngpang chia a thang. Cucu Titanic tilawng pi kha vurtlang aa pah i ti chungah a pil, minung tlawnte lawng an chanh manh hna, a dang vialte cu an thi dih timi thawng a si. Cu thawng a theih tikah Clark cu a lung a hung fim ruangmang i Uico kha Bawipa fialmi a si, ti kha a lung a pem.\nBawipa kaa lawm tuk, kan caah na khuakhanmi theithiam loin ka vuihram le phunzainak vialte ka ngaithiam ko, tiah thla a cam. A fapa sinah a kal i nangmah hmangin Pathian nih kan chungkhar nunnak a kan khamh a ti i lawmhnak bia a hei chim. #The Chin Post


Dawpung Myone , Aung Ye Yah Quarantine Ih Ummi Nungak Pakhat Cu Quarantine Kil-veng Tu Hna Cungah A Thinhung I A Ttap Thluahmah – Onlinenungak\nDawpung Myone , Aung Ye Yah Quarantine Ih Ummi Nungak Pakhat Cu Quarantine Kil-veng Tu Hna Cungah A Thinhung I A Ttap Thluahmah\nYangon – Dawpung Myone Aung Ye zah Quarantine i ummi nungak pakhat cu, Quarantine kil-veng tu pawl sinah lungawi loin a ttap. Bomnak hal in a ttap taktak. Rakka share piak uh, ka dam tuk cang, ka tak zong a saa ti lo, zawtnak pakhat hmanh kan nei ti lo.\nThilrim zong kan theih khawh cang. Inn in zarhthum chung Quarantine kan um lai kan ti i an duh lo. A zawtuk mi bantuk in ankan umter.Hika hmun i, a kan hruaitu pawl MahBahTah le Covid kil-vengtu pawl nih hika hmun ah nan umlai tiah an kan ti. Hi Virus ruangah hin mah le mah i thah hmanh ka duh cang.\nHi hmun ah hin ihkhun le puan, chumhchuan nak ding bumbel thil dang dang a herhmi zong pakhat hmanh a um lo, inn lei ah pitar le putar zohkhenh ding kan nei fawn. Inn ah kan um lai ti zong ah a ngah lo. Hotel um zong an duh fawn loh a har rumro ko tiah zai pah buin a ttap.


BREAKING: Kawl Ralhrang Minung 200 Hrawng Hakha Leiah An Ra, Meithal Zong An Puah - DUHNUNG PAR\nHakha leiah a ummi kan unau mipi ralkap hna le mipi vialte ralring tein um hna usih law. Kawl ralhrang minung 200 hrawng cu mawtaw pa9 bak in Hakha leiah an rak ra cuahmah ko tiah thawngpang theih a si.\nMithmu tu tehte pakhat nih a chim mi cu “Falam in Hakha lei ah Council ralkap motor pakua, ralkap 200 hrawng an ra. Rih lampial le Thlanrawn khua pawng ah meithal an puah” tiah a chim hi a si.\nဖလမ်းမှ ဟားခါးဖက်သို့ စစ်ကောင်စီ ကား(၉)စီး၊အင်အား (၂၀၀)ခန့် ထွက်ခွာ\nရိဒ် လမ်းခွဲနှင့် တလာရ်ရောန်ရွာအနီး တွင် သေနတ်များ ပစ်ဖောက် Credit: Falam CDM Supporters\nRelchap: Ralhrangbu hruaitu Sr.Gen. Min Aung Hlaing cu June 22 in 24 tiang Rusia ram Moscow ah tuah ding mi vawlei cung huap ralvennak lei tonpumhnak kai dingin tuzing June 20 ah Naypyitaw in a thawh tiah MRTV nih a thanh.\nMin Aung Hlaing nih uk nak a lak hnuah a tu hi a voi 2 nak ramleng a tlawnnak a si. Kan hnu April thla i Indonesia ram ah tuahmi ASEAN summit a va kai kha a voi 1 nak a si.\nJune 18 ah khan ralhrangbu cu UN General Assembly nih 2020 november thimnak zah ding le Pi Suu Kyi telin an tlaihmi vialte thlah dingin an ti hlei ah zei ram hmanh nih hriamnam zuar lo ding phih piak a si.\nMah kongah ralhrangbu nih UN biachahnak cu ka pawm lo tiah a thanh. An cathanhnak ah NUG aiawh in bia a chim tu UN palai Kyaw Moe Tun kong zong biahalnak an tuah. June 21 ah kum 76 a tling cang mi Daw Aung Suu Kyi cu tazazung ah biaceih than ding a si.\nRalhruaibu hruaitu hi Investment and Foreign Economic Relations duh-vuanci U Tan Aye Kyaw, Naypyitaw Counsil Chairman Dr. Maung Maung Naing, Department lutlai pawl le ralhrangbu bawi zeimawzat an zulh tiah theih a si. Ref; reuters\nTotal Users : 146395\nTotal views : 1224778


Hlaingtharya Mei Kanghnak In Minung Pakhat A Thi I Deu-Inn 83 A Ciam Dih – THE CHINLAND POST\nHlaingtharya Mei Kanghnak In Minung Pakhat A Thi I Deu-Inn 83 A Ciam Dih\nChinland Post| 2018 January 24| Yangon, Pathein lampi cung Hlaingtharya sethmuhzone -4 hmai i rilonh deu-inn pakhat ah thingmei he tisa an chuannak in mei a kaang i pa pakhat a ti. Rilonh in khua a sami deu-inn 83 mei kangh in an ciam dih tiah Yangon ramthen palek phu nih thawngthanhnak an tuah.\nJanuary 23, zingka suimilam 11:30 hrawng ah kum 60 a simi U Soe Win timi nih amah lawng inn a um lio ah thingmei in tisa a chuan i a hngilhtak. Cuti tisa a chuannak in mei a lawn. Cuti mei a kaangmi cu suimilam 12:30 hrawng lawng ah an phelh khawh. Mei a kanghning level 2 ah atu bantuk in mei kan hmih khawh hi a si tiah Myanmar ram meiphelh zungpi in Deputy Director U Win Naing nih a chim.\n“Hihi tihnungmi cazin chung ah aa tel lo. Kanmah nih level 2 in mei cu kan phelh, kan hmih khawh than” tiah U Win Naing nih Duwun sin ah a chim.\nMei kangh ruang ah U Soe Win cu a thi i nu pakhat mei kangh hliamhma tlawmte a tuar. Mei kangh ruang ah thilri sungh zatlakmi man hi ks. sing 70 tluk a si tiah Myanmar ram meiphelh zungpi in theih a si.\nMei kanghnak he pehtlai in kangh hram aa thawknak inn a simi le a thimi pa cu Hlaingtharya peng palek zung nih (ပ) 205/2018, Yazatatci pohmah 285 in ahmuh an hunpiak tiah theih a si.\nPrevious Kawlram Chungah Kum 6 Chung Pehtlai In Ngunkhuai A Pe Tam Cemtu Cu KBZ Bank An Si\nNext India Ram A Voi (69) Nak Republic Day Hmang Dingin Daw Aung San Suu Ki Cu India Ram Lei Aa Thawh Cang


Palik Pawl Cu Hi Tin An Si Ko Hih - News and Media\nWabutaw(ဝါးဘိုးတော) palik sakhan checkgate cu KNLA phufonh nih an kah hna caah palik 6 an thi i, meithal 3 kan lak khawh, tiah KNU Doe Tathon (ဒူးသထူ) nih nihin April 20 ah an thanh. Nizaan April 19, zinglei suimilam 8:30 hrawng ah KNU-Hpa-an peng hmunhma si mi Wabutaw(ဝါးဘိုးတော) lamtonnak hmun ah a um mi SAC ralkap checkgate um mi hna le KNLA brigade 1 phufonh cu an i kap i, cu kahdohnak ah cun SAC palik 6 an thi, KNLA lei hliamh tuar an um lo, tiah KNU Hpa-an peng tualchung media nih a langhter.\nNihin April 20, zinglei suimilam 9:00 hrawng ah SAC ralkap kuttang um Hpa-an peng duh- myone-hmu le a minung hna nih Wabutaw (ဝါးဘိုးတော) – Gamahmaung(ကမမောင်း) lamkam um mi dawr hna le lampi cu an bitkauh an tah, tiah tualchung media nih an ṭial. Cu thil an tuah mi kong ah zeibantuk ruahnak in an tuah le Zeidah tuah an timh ti cu theih a si rih lo caah tualchung mipi hna cu thinphang in an um, tiah KNU Doe Tathon (ဒူးသထူ) media nih a thanh. Crd – TCP


Authors: Amīr Khusraw Dihlavī, ca. 1253-1325 and Amīr Khusraw Dihlavī / Repository: Walters Art Museum - Colligo Search Results\nYou searched for: Authors Amīr Khusraw Dihlavī, ca. 1253-1325 Remove constraint Authors: Amīr Khusraw Dihlavī, ca. 1253-1325 Authors Amīr Khusraw Dihlavī Remove constraint Authors: Amīr Khusraw Dihlavī Repository Walters Art Museum Remove constraint Repository: Walters Art Museum


Cakei Fim hi Zophei le Senthang peng in aa thok ning tuanbia – The Cherry Par\nCakei Fim hi Zophei le Senthang peng in aa thok ning tuanbia\nLeitak Ral Hnin Hlawnceu phun unau nih, an farle pa2 lakah pakhat cu, Mar lei va a ngei, pakhat aṭa le sinah aum an dawt sunsak tuk mi cu, a ṭale Lo lam an kalkar ah, Ṭhingṭang donhhlei cungah thiam a tah lio ah Cakei nih a rak seh i, a thiamtah mi he ramlak ah a rak kalpi.\nA ṭale cu Lo lam in an hun tlun tikah, Cakei nih an farnu a sehnak nehnang cu an hmuh, an lung afak, an mit-thli atla, a ṭale nih Cakei cu, kan thah hlanlo kan dawi lai tiah biachahnak an ngeih hnu ah, Fungvoi reu kha sawngkhoi zalkhat cio rawn, Li le thal he, Cakei neh cu an rak zuldawi i, Senthang peng Sakta khua Riva tiva timi pawng ah cakei cu an hmuh, Li le thal in an rak kah thah khawh.\nAn lung afak tuk, mei phu an kau, cakei sa cu an can an can i, meiphu ah an rawh, Ti din chih he a ei mi kha Ti Keirawh, ti dinlo in a ei mi kha Tlang keirawh tiah Hlawnceu phun unau cu, #Keirawh phun tiah an rak iti. Cakei an dawi in, Leitak khua aphan ṭhan tiang hi ni (13) an rau. Cakei lu cu Leitak khua ah an rak tlunpi, Hlawnceu unau (5)hna nihcun, Cakei fimnak cu an rak thawk.\nHlawnceu unau cu, kan farnu thihnak hmun bak ah khua kan sa lai an ti i, Senthang peng Sakta khua lei ahcun an pem i, Senthang zongah Cakei fimnak cu kumtin in an tuah ve. Leitak Hlawnceu phun cu Senthang peng ahcun Keirawh phun tiah an i ti ṭhan. Cakei fim hi Zophei ram ah Hlawnceu unau nih an thawk ning cu asi.\nKan Nunphung hrimhrim ah Far le ca’h thih a rak ngamh mi kan si… Nihin ah ṭalefar a remlo mi nan um ahcun nihin ni thawk in rak i Daw cikcek cang uh tiah. October 8, 2016 Nunphung &Zatlang can hman lio ah ka rak chim .\nCakei fim kong hi, Kum 2002 lio ah, Pu Hre Mang Hlawnceu (tleicia) nih Muko ah a rak ṭial i, a tuanbia hi amah nih a rak ka chimh bal.\nKum 2002 Hakha “Lai Miphun Ni” ah Pu Hre Mang (tleihcia) Pi Ni Kil (tleicia) Pu Khar Mang, Pu Kum Thar nih a rak kan chimh i, zophei mino nih Cakei fim kan rak lam lio a si. Ks 10,000 laksawng a rak kan pek. Kum 2002 Hakha CND puai lio le,Leitak khua Kum 600 tlinnak puai tuahlio Cakei fim rak Laam mi hmantlak. Mino deuh nih theih awk ah tiah, a tawinak in. Salai Ṭialsang Bawitlung\n← U.S ram kan phak hnu in Khrihfa nih U.S cozah sin ah lih kan chim rih ko lai maw?\nRamdang ram tthangcho a um Laimi kan i za ve maw? →


Ngaichia Tuk Asi Cang Yangon Kan Chinmi Lakah Covid Positive Kan Tam Tuk Cang\nMain Editor July 7, 2021 Leave a Comment on Ngaichia Tuk Asi Cang Yangon Kan Chinmi Lakah Covid Positive Kan Tam Tuk Cang\nUS cozah tang ummi CDC nih India le Kawlram hi level pa (4) nak ah a chiah i, ṭihnung taktak dirhmun kan si cang. Kalay le Falam ah kan dawtmi hna nunnak tampi a kan lakpiak.\nPhawngyi Covid Center tu cu an awn cang nain waiting list in hngah a hau. Yangon General Hospital zongah a zual deuh mi cu luhpi khawh a si an ti. A ho poh admit an tuah duh hna lo. I tlarcia a hauh ruangah zingte in kal a hau lai. An on ṭhan cang an timi Innya Center ah mi thlah in kan hlatter hna i, direct in kan admit kho lo. Township ah i report a hau, cu hnu lawngah a cung i ka langhtermi center pa khatkhat ah kuat an si lai.\nZawtnak dang ngeih chih i zualtuk ah cun, Townships report pek i center lei kal cu a ṭha deuh ko. A zualtuk lomi Positive a simi paoh nih Pathian fale kan si bantukin lungṭhawngte le ralṭha tein doṭi cio kan hau ko. A positive mi nih ‘a dammi an tam deuh tuk’ timi ruahnak he ralṭha tein kan doh ding a si.biakilh; Saya 𝐓𝐡𝐚𝐰𝐧𝐠 𝐓𝐡𝐚 𝐓𝐡𝐚𝐧𝐠 Face book cahmai I lak mi asi\nJanpan MP Pawl Nih Myanmar Caah Biakam Nak An Tuah Mi Atha Lung Lung Ahmui Tuk →\n← Covid Khamnak Sii An Lak Hnu In Antak Pumah Thilmak Atlung Mi


Trump Tanhtu Chinmi/Laimi Nan I Palh Cikcek? – Chin World News Evening\nKei cu tuan i ka rak chim cang bang khan Facebook chungah profet bantuk in ka au ve lai ka rak ti cang kha. Lai miphun le Lairam a lamkip in kan thangcho nak ding caah profet bantuk in dinnak le thilhman, cawnpiaknak hman ka dirpi ve lai ka rak ti cang kha. Mah belte cu na dirpi mi le na ttanhmi hi pei na palh i midang caah buainak le hnahnawh lawng a chuahpi cu nan ti ahcun nanmah le Pathian i ceih te ko uh ka ti. Pathian nawl si ko seh ka ti.\nMah kong zong tlingdeuh in ka rak ttial te lai. Ka chim cia bang in Trump ttanh le vote pek cu kal sual/pialsual phunkhat a si ve ka ti cang kha. Hi hnulei, US thimnak a um tthan tikah nan lung a fim deuh a hau lai. Mah tluk a rum cangmi bank account chungah phaisa tampi in kan rawnpiak rih ko lo nan ti pengmi cu nan palh bak ko. Kum 2021 in cun a sipuazi tuahmi ah khan va kir ko seh law nupi pa 4nak zong va nei tthan ko seh. Golf zong zalong ngai in va tu peng ko seh. Tax zong pek loin um peng ko seh a duh ahcun. Tarlei sangah nungak he zong i tuai len rih ko hna seh. Mah hlan zong cu nungak 47 nawn he buainak le i pehtlaihnak a nei ko cu.\nKa bialak ah Billy Graham fapa, Franklin Graham khi a mui ka hmuh ka bak in ka lungah a chuakmi cu mah pa hi a pa bantuk a si te lai lo ka ti. Laipawl style in chim ahcun Pathian nih mah hngalh khawhnak cu a ka pek ve kan ti lai cu. Harnak le buainak a chuahpi tu a si te lai tiphun in ka ruahmi a si. A rak fim pah ve ko nan a ruahnak le a zumhnak le a kalpi ning khi a bi ngai ve ka ti. Kaphnih lei kal loin kapkhat lei lawng in a kal. Mah ttaangkahuih phun in a kal deuh. Bible a relning ah a fiang huaha rua lo ka ti ko. Khrihfa biaknak, cawnpiaknak le zumhnak a kilven ning le a humzual ning le sualnak a dohning zong khi a palh deuh ka ti keicu. Democratic party nih atu chun Georgia thimnak ah teinak hmu ko hna seh! Credit: Van Tum\nSaya Van Tum Faaktuk In An Phomh Cang. Van Tum Cattial Sum I Tah Seh, Tiah Na Khuami Nih An Ti


USA cu zaangfah a si tuk cang. New York City Governor Andrew Cuomo cu a hnabei donghtuk cang caah mipi sin ah a lungtlinlonak bia a chim cang ko\nNew York City Governor Andrew Cuomo bia chim mi cu zaangfah tuk a si, mipi zong an hrut tuk cang, mah bantuk in a thimi an tam lio ah nawl ngai loin um peng cu. A thimi an tam tuk cang. US-ah COVID-19 zawtnak ruangah mi 20,649 an thi cang. A damlo mi hi 535,173 an phan cang. USA caah cun khuaci a mui tak tak. A tu dirhmun zoh ah cun mah zawtnak ruangah USA mipi a thi ding mi minung cu a tlawmbik ah 240000 hrawng cu an thi lai tiah zum a si.\nNew York City ah a thimi zat cu 8627 an si cang i, a damlo mi zat cu 181,144 an phan cang. New York City hi vawlei cungah khualipi nuam tuk mi, khualtlawng pawl nih kal an duh bik na hmun a si. Natein atu cu Ghost town tiin au a si cang.\nMah bantuk hi an dirhmun a si cang caa, New York City ah Governor Andrew Cuomo cu a beidawng tuk cang i, a celh ti lo caah mipi sin ah a lungtlinlonak bia a chim cang. USA mipi nih nawl an ngai lo tuk i, social distancing an zulh duh lo tuk caah, USA mipi sin ah a lungdawntuk ning langternak caah\n“Atu bantuk in thihnak kan tawn mi hi a dawnnak a si lo, a hramthawk lawng a si, a dawnnak zong si lo, a dawnnak hi a hramthawknak zong a si kho” tiin New York khualipi ah cu C-19 ruangah mi tampi an thi karah mah bia hi a chim\nBe the first to comment on "USA cu zaangfah a si tuk cang. New York City Governor Andrew Cuomo cu a hnabei donghtuk cang caah mipi sin ah a lungtlinlonak bia a chim cang ko"


America mipi nih Trump an ngai tuk cang, Biden nih Leiba tamtuk angeih cang, Korean Peninsula kong ah Trump an ngai deuh deuh hna cang, – Kawltu Team\nThla 9 adih cang Joe Biden zong thla 9 chung President sinak zong atling cang nain, soiselnak long tein akhat ko cang fawn, Tangka hmuhnak zei hmanh angei lo, kum khat zong atlingrih lo nain US nih leiba tamtuk angeih cang pin ah foreign policy an fail bak fawn, Biden thil tuah mi hna tete zong mualphonak long tein akhat khi asi, anmah Dem hna ca zong ah tingainak a um lo khi asi, an mualpho nak vialte hna hi an thup piak tawn khi asi ko, Social media hna ah chuah cu chim hlah an biachim nak Video hna zong an chuah piak bal lo nain, media dang hna nih an chuah piak thiamthiam khi asi ko, Mipi nih Trump an ngai taktak ko cang.\nKorean Peninsula ah Trump an ngai deuh deuh ko, Republicans le Moderate Democrats chung ah Trump & Biden Presidency tahchunnak ah chim atam ngai ko, GOP ah 70% hna nih Trump cu 2024 ah dir than kose an ti hna, zei maw can ah cun Trump nih North Korea a chawnh thiam ngai ngai ruang ah, Missille test lo in a um khawh ko, Asi nain, Biden arak President cu South Korea le Japan hna cu, Rocket test ruang ah US mipi hna zan ahngilh kho ti lo zingka tein thawh aherh cang, Kim Jong Un zong nih United Nations le Security Council hna nih Ballistic Missile le ICBM hna test sian lo asi tiin sik le warning apek peng ko hmanh ah, zei arel piak lo cu asi ko.\nTrump Presidency lio ah cun, Kim Jong-un nih Rocket test kha can sau ngai test lo in adintak ko kha mu, Biden nih Kim Jong-un hi biak atim ve ko nain, Kim Jong-un nih ngam ngai ngai in, thlanglei ram hna nih duh can tik poh ah an test ve ko, kan nih zong nih ram venhimnak ca ding ah cun test kan tuah asi ko tiin a leh bak khi asi.\nChina arak lian deuh deuh, China a hrocernak hi Taiwan le India ah nifatin tein thawng kan theih ko, Trump Presidency can lio ah khan China he trade war anrak ngeih ngai ngai, Biben Presidency can ah cun PLAAF hna nih an duh duh can ah, Taiwan an hrocer anram chung ah duh duh can ah Jets fighter hna an luhter peng, China an puar ah cun mahnak fak in Trump cu faktuk in holh ahmang ve tik ah, China hi apuar ngam bak tawn lo khi asi, Biden thla 9 chung kan hmuh cang ah hin, US nih leiba an ngah, China le North Korea arak puar ngai duh cang poh ah mssile an test, Middle east le South China sea ah buainak atam, cu pin ah China Xi Jiping chawnh in ‘China One Policy’ bantuk kal cu atha tiin arak chimpi cu mak bak khi asi.\nAmerican Economy ah – Biden nih kumkhat hmanh president asi rih lo nain, budget tam bik chung ah cun illegal migrants hna caah hman ding in arak chuahpi cu aw, American cu American sinak in Illegal Migrants hna American ah tuah tim ruang ah, mah Illegal migrants ah cun tangka tampi adih deuh ko cu, Dartmouth College professor nih America nih leiba a ngah tuk ruang ah, 2008 financial meltdown bantuk khan ‘recession’ an ton ko lai ati, David Blanchflower, of Dartmouth, & Alex Bryson, of University College London hna nih cun Covid-19 pandemic hnu ah American tangka hman ning le kal ning ah customer hna in an hmuh ning ah cun, America nih 1980s Recession bantuk kha asi lai anton lai tiah ati.\nAn research paper ah cun 2021 kum dongh lei in America nih ‘recession’ ah an lut lai tiin an hmuh, Blanchflower hi Bank of England’s Monetary Policy Committee 2006 -2009 ah an hruaitu bik asi, Economist hna nih an tuaktan ning ah cun GDP atha rih caah an ven deuh rih khi asi, unemployment payments hi US (Biden administration) nih atu bantuk in akalpi peng ah cun, Tangka phawr le leiba ngeih peng ding cu, mah vialte hna nih arak chuapi ding ah hin, Biden administration nih spending/ tangka dihnak lei longte an chim, hmuh than nak zeihmanh angei fawn lo, mirum hn Tax lak longte nih America hi zei poh ah aniamnak lei asi lai.\n← Donald Trump nih cun US District court ah taza acuai bak ko cang, Pakistan sual ral ahrang hawi cang India ah,\nJoe Biden nih thil fawi deuh in aruah tonnak ruang ah America ah New Gold war phun phun achuak soiselnak atam, New Quad thar India, Israel, UAE, US Bu thar long an dir, →


PDF 3 Nunnak A Liam - News and Media\nWatlat Peng Kahdohnak Ah PDF 3 Nunnak A Liam, ChawngMitoe Khua SAC Ralkap Nih An Khangh. Sagaing ramṭhen Watlat peng ah SAC ralkap le PDF kar kahdohnak a chuak i, cu kahdohnak ah cun PDF in minung 3 an nunnak a liam tiah tualchung media nih an thanh. Nizaan June 9, zaanlei suimilam 5:30 hrawng ah SAC ralkap 18 cu uniform nakmi i hruk in PDF lem an cang i, ChawngMitoe(ချောင်းမီးတို) khua pawng an phak ah Local PDF hna he naih tein an i kap.\nCu kahdohnak ah cun PDF 3 an nunnak a liam i pakhat hliam a tuar pinah khuami minung 2 cu kuan hma an pu, tiah Watlat peng local media nih an thanh. Kahdohnak a chuah hnu ah ChawngMitoe(ချောင်းမီးတို) khua cu SAC ralkap nih an khanghpiak hna caah inn 100 leng le cycle zeimawzat an kaang, tiah theih a si. Khua khanghnak ah cun Caw 40 le Meheh 38 cu mei nih a kangh chih hna caah an thi i, kum 80 luan tarnu pakhat zong mei hma faak ngai a pu, tiah an langhter chih.\nZaanlei suimilam 6:45 hrawng ah SAC ralkap nih Watlat peng ChawngMitoe khua cu an khangh ṭhan caah khuachung inn cheuthum cheuhnih cu a kaang dih tiah Watlat PDF battalion 2 nih an thanh. Relchap: Mizoram Ah A Cang Bal Lo Mi Thil A Cang I Mipi Mithli Tla In A Tuah Dih Hna Mizoram, Aizawl ah a cang bal lo mi thil a cang ruang ah mizoram mipi mithli tla in a tuah dih hna. Thil cang mi cu tlangval Patric Lalenkawla le Saiha nungak Naom Malsawmdawngzeli cu an i duhtuk caah tthitumhnak tuah ding in biachahnak an tuah dih.\nMay 4, 2022 ah Patric Lalenkawla cu Sialsuk khua kam ah motor accident an tong i, motor chungah a tthu mi nu pakhat a thi. Patric Lalenkawla zong fak taktak in ai hliam ve caah Aizawl siizung ah an tlikpi colh. Patric Lalenkawla i hliamhma cu a fah tuk caah a taksa a cawlcang kho lo. Sibawi te nih an ti khawh tawk in an zohkhenh ko nain tthat lei a panh khawh lo caah sibawi te an lungdong i a dam kho ti lai lo tiah anti hna. Patric le Naomi cu an duhtuk caah siizung chungah kaphnih hnatlak nak in siizung chungah may 19,2022 ah khan Civil Hospital ICU room chungah tthitumhnak an tuah.\nAsinan, Patric Lalenkawla hliamhma hi a fah tuk caah tthitumhnak an hnu may 25,2022 zanlei suimilam 4:30PM ah khan a dawt tuk mi a daling nu le a chungkhar hna cu a thih tak ruangmang hna. Naom Malsawmdawngzeli cu a dawt tukmi a a tlangval pa hringtu nu sin ah a um i a nu zong nih a dawt taktak tiah theih a si.Cheltlang


Khah! Tial Cung Thang Free Tein Zoh Khawhning A Tuah Cang Hih Rak Chawn Cio Uh – Chin World News Evening\nDecember 6, 2019 December 6, 2019 Salai Van Thawngpang\nKhah zoh lai ngaih um tuk cang.Chin pasal ttha Tial Cung Thang hi Kachin kan unau Burmese Python tiah theih le auh mi Aung La N Sang le A hawi Martin The Situ-Asian Nguyen zong nih pumpak bakin amah Tial Cung Thang thaapek dingah an rak zulh.\nChin Pasal Tial Cung Thang cu tuzaan December 6, 2019 Malaysia ah tuah mi One Championship Martial Art Thuatning phuntling hmangin Korea patthawng Kim Woon Kyoum he an i phomh cang lai. Thazaang pe cio hna usih!\nHi kong he pehtlaiin Aung La Nsang nih a chim mi cu uar um taktak. Teinak hmu dingah Malaysia kan phan, Malaysia cu Kawlram mi tampi zong nih nan kan zoh lai ka ruah. Zoh lai ka ngaituk tiah a Facebook ah a langhter. Malay um Chinmi zong nih thazaang pe cio hna usih. Amah nih a chimmi cu, Free tickets nan duh a cun Jt Thawng chawnh kawh asi. Nan duh zah In ngak!!!


Na Tuarmi Harnak Ruang ah Na Lung A Dong Maw? - THE CHINLAND POST\nNa Tuarmi Harnak Ruang ah Na Lung A Dong Maw?\nJames Ceu Lian Thang| Chin Digest Vol.2, No.6 (2016 December| Atu lio hrawng kan umnak (Kalay) hrawng cu tuarnak le fahnak a ingmi mi tampi hmuh ding an um. Chungkhar khuasak kong ah le sualnak phunphun nih a chuahtermi buaibainak ruang ah sivang in a um deuhmi hna an si. Cu hna lakah micheu khat cu keimah pumpak he naihniam ngai in a ummi an um i, keimah lei in hnemhnak bia kaa khat tal va chim ve a haumi an si. Asinain an harnak le tuarning rup in hnemh ding ning ruahciami le chiahcia mi ka ngei fawn lo; mi hnemhnak lei cawnnak zong ka ngei fawn lo tiin kai biatak kho lo. Kam khat lei ah zoh sawh awk le an tha fawn lo; tuah khawh mi dang ka ngei tiin kaa hmu fawn lo; zeitindah ka tuah lai timi biahalnak belte atu le atu ka lung ah a chuak.\nCaan nih a pek bantuk in December 5, 2016 cu annih chung i nu bik he kan i tong ai; biahram van thok dan ding zong ka thei bak lo. Zei ka thei lo, na lungretheihnak le na sivanghnak hi kan ceihpi ding phun a si lo, kaa tel nakding a um lo tiphun khin bialam ka vaat. A mithmai zong tha tein ka zoh lo. Ka thutning zong kaa biatak lo; zei paoh hi pakpalawng a si, na tuarnak le na fahnak zong hi pakpalawng a si i, kei, hnangam tein ka ummi zong hi pakpalawng a si ve, kan i khat ko ti lungput khi ngeih kaa tim. Cu vial ahcun amah nih bia a hon thok. Vawleicung ah zangfah um bik le a tuar bikmi muihmai he a hun ka zoh. Hiti ka si bu ah maw zei thei loin naa umter; hawi tong kan tong lo, kanmah bang an um ti lai lo, hong kan bawm hram ko ti phun in a um. Cu cun ka thut sia ka vun remh – a herhning paoh in ka cawl lai tiah.\nA chim a chim i ka thla a lau chin lengmang. A tuarning a fahzia, aho nih an theihthiam piak lon-ing, a ningzah zong a celh lo zia, a si a vangh tukmi vialte cu pakhat hnu pakhat in a ka chimh. Ka theihcia zeimawzat zong a hon nolh than tikah cun a hmual a hun fak deuh ngai. Hmakhat lote cu hon tahpi vurmar ka duh, a duh ah zei paoh tlung seh tiin au le khuan zong ka lung ah a chuak.\nUmmm…asinain thil sining a donghnak lei sang ah cun a phi a hong pawt bantuk in ka theih i Pathian nih lai a relning le khua a khanning pawl hna a thar in ka lung ah an hong chuak than.\nIsrael mi hna cu Egypt ram ah sal an tan tikah an ngan a fak ngaingai. An miphun ningpi in sal sinak in an um tikah a har laining hi ton bal lo ahcun tuaktan khawh a si lo. Cucaah Israel mizapi hna nihcun a sertu hna Pathian sin ah cun luatnak caah lungthin dihlak in thla an cam i an nawl lengmang. Pathian nih an harnak le tuarnak cu a theihpiak hna tikah an halmi cu a hnatlakpi hna, asinain a lung a tongmi minung pakhat a chuah hlan tiang a hngahter rih hna. An thlacamnak a leh hna lecangka in Moses cu Bawipa nih a zohkhenh i amah duhmi nun a ngeih khawh nakhnga kum 80 chung a cawnpiak; Egypt ram chung ah kum 40, ramlak tuu conghnak hmun ah kum 40 tiin nun a cawnpiak. Hi chung vialte cu Israel mizapi cu sal sinak hmun in an rak hngak rih ko. Cun Moses cu Bawipa duh mi nun puitling a ngeih hnu ahcun Bawipa nih Israel mizapi cu amah hmang in sal sinak in a luatter hna.\nKa hmai a tomi kan nu bik cu zeidang kong in bia vun tan ding ka hngal lo nain Moses cung ah Pathian riantuan daan hmang in a bia ka vun tan ve. Atu na tuarmi le na harnak hna hi Pathian hnatlak lawngte in a kalmi a si ko i, hawi hmuh ah dotla a si lo hmanh ah Pathian nih rem a timi a si caah i lawm ko, na fa hi a nun a puitling hlan le a lung a fim hlan cu na ngeih an chiatter ko lai, chimh le cak khawh a si lomi hi khuaruahhar a si lo, a caan hi pek deuh a hau i a si. Hiti i a ummi zong hi harnak le fahnak ah ruat hlah, a lung fimnak lam dawh a si hih tbk. in ka zai.\nNa lung a dong maw? Pathian cu a lung a dong lo, zeitluk in kan sual ko zong ah a kan hngah, dawtnak he a kan hngah ko, na fa hi aa chir te hrimhrim ko lai. Atu thil na tonmi hi mi nihcun vanchiatnak a si an in ti lai, a si hrimhrim lo, Pathian riantuannak phunkhat a si. Minung nih-cun voikhat ah zei paoh tlamtling dih seh ti kan duh, asinain Pathian nihcun Israel mi luatnak caah kum 80 bak caan a hman. Pathian nihcun kan lung a fim hlan lo, kan i chir hlan lo a kan hngah ko. A ule le a pale nih chimh huam ti hna hlah hmanh sehlaw amah tein a ton cuahmahmi hmang in aa chim cuahmah ko. Minung hi kaa in chimh khawhmi le huamsam tete in nun in chimh khawhmi phun kan rak um. Nangmah lei in cun daite le a kelte tu in um ko law, na fa hi amah tein a lam aa khirh ko lai, a umkalnak kip ah Pathian nih lam a hruaimi a si. Atu thil a tuahmi zong hi nun a cawnnak a si ko, a lung a fim nakding le nu le pa dawtnak a theih nakding caah lam tha bik pakhat a si ko ee…… A mit au a phing deuh. A vun i biatak deuh ti cu a zeizong ah a lang.\nCun lakphak cu a kaa thumnak veve kan vun din hrawng khin, bia chim ding artlang in a dir komi chiah sawh cu tiin ka hun thok than. Minung hi kanmah he aa pehtlai cangmi an si ahcun aa hlaw in aa kaltak ding kan si ti lo. Mitha veve hmanh i theihthiamnak nun, i hmuhthiamnak nun kan ngeih veve lo ahcun kan i rem kho lo. Cun, mi tha lo veve zong aa theithiam i a nun a puitlingmi cu siarem tein an i hawikom kho peng ko. Na ral lawngte sual va puh in a chiatnak lawngte mawh va phurh ti hlah, a chambaunak le a chiatnak na theihmi tu kha theihthiampiak le inpiak thiam zia tu vaa i tim. Nihnak le nuamhnak a si lomi thil na tonmi paoh harnak le fahnak ah va ruat dih hlah, nun cawnnak le hneksaknak phun in va ruat hna law, in khawh le tuar khawh tu vai zuam.\nKa nu, atu na lungretheihnak vialte hi hmailei i sithatnak deuh na hmuh khawh nakding caah Pathian nih a onhmi le ton an sianhmi thil a si caah nun puitlinnak lei hi zuanhnawh law, na fa zong nih, aho paoh nih nan tonmi hi a tha lei in hmuh khawh i zuam uh. Atu ah thil tha bik na duhmi le thluachuah nun duhdimnak zong hi hmailei kan techin hna lawng nih an co khawh rua lai ti hlah, atu na nundam lio hrimhrim ah Pathian nih pek dih hna an duh. Cucaah a herhmi cu nun puitlin ngeih lawnglawng hi a si. Chungkhar nuam tein khuasak le hnangam tein nih le khek in cabuai pakhat ah rawl eiti khawhnak zong hi voikhat ah a ra colh dihmi a si lo. Lungfim dih hnu, nun puitlin hnu ah a rami a si caah a caan hngahthiam le zoh thiam a herh. Voikhat ah zei paoh na hmuh lomi hi na lung-dong hrimhrim hlah. Hi bantuk harnak le zuamcawhnak nihhin lungfimnak le nun puitlinnak lam an hruai hna lai caah a caan a phak tikah cun nun lawmhnak cu nan hmuh te hrimhrim ko lai ee…\nPathian nihhin buai cercur in kan um hi a duhmi a si lo. Kanmah nih thil tha kan duhning nakin Pathian nih a kan duhpiakning hi a letlet in a ngan deuh. Pathian nihcun nun nuam tein le ruahnak tha he hnangam tein um peng hna seh tihi a kan duhpiak. Asinain kan nun a puitlin lo ahcun a ngei khomi le a hmang khomi kan si lo; Moses zong luatnak latu ding ah kum 80 chung har le fe in nun a cawng, ramlak i kum 40 chung tuu a khalh lio lebang ah cun mi nih vanchia pa, zangfah ummi pa tiin an hmuh lio caan a si. Cucaah na tonmi paoh hi Pathian nih zeidah tuah a duh timi hngalh khawh kha i zuam (fak pin hal lengmang) law, a lungdongmi si loin teinak a lami si ding hi i tim zungzal.\nCuticun, kan thawpi kan chuah veve. Suimilam pakhat tluk caan kan hman cang caah lawitak cu ka duh pah cang. Kan nu cu lawmhnak in a khat i thinlung taktak le hnangam ngai khin ‘kaa lawm tuk ee…’ tiah ka min char pah cun a chim len. Kei zong ka lau pah bantuk. Kan i tonka ning ka si lo tikah kaa zum pah lo. Asinain Pathian duhnak a si ti kha ka von i fiang. Bawipa nih a kan zangfah caah kan nu he kan i tonmi cu sullam a ngei ngaingai i anih zong hnangamnak a co ti khi ka hmuh tikah keimah pumpak hrimhrim kaa lawm tuk ve. Cucaah hi thil ka tonmi kan hrawm ve hnanak cu a si. Bawipa nih thluachuah in pe ko hna seh…Amen.\nPrevious Facebook Nih Kawlram Ralkap Ngeihmi Facebook Page le Account A Phih Dih\nNext Chin Ram Cozah Nih Chuncung Ram National Park Tuah An Timhmi Le Lai Tili An Dilmi Chuncung Mizapi An Lungtling Lo


MP KA TLIN CUN VOTE A KA PETU CAAH KUM KHAT HLAWH KA HMAN LAI – The Chinlung Post\nMP KA TLIN CUN VOTE A KA PETU CAAH KUM KHAT HLAWH KA HMAN LAI\nMP Ka Tlin Ahcun Part 1. Kum khat chung MLA thlahlawh man ka hmuh ding mi cu thimfung a kapetu mizapi caah ka hman dih lai.Kaa zuamnak hmun i mizapi he naihniam tein rian ka ttuan lai. An caah thilrit chaangtu “LIANGDAN THA” ka si lai. (To serve not to be served)\nKan miphun he aa tlak mi, kan nunphung he aa tlak mi upadi ser khawh kaa zuam lai. A bikin Chin Act upadi thlenremh le hman awktlak in nunter, a thawchuahter kaa zuam lai.Chinram vawlei, hmun le ngunkhuai kong he pehtlai in Chin miphun caah a tha mi le a fek mi customary law ser le nunter kaa zuam lai.\nRamkulh (State) nih tuah khawhnak nawl a ngeih mi Table 2 (Zayar 2) khi Chinram cozah le hluttaw nih man ngei tein kan hman khawh nakding kaa zuam lai.Hakha thar le Chinram chung cozah nih innhmun a pek mi hna cu megram (105/106), မြေ ပေးမိန့်, license a hmuh khawh nakhnga kaa zuam lai.\nNunphung le caaholh thanchoternak caah budget tamdeuh chiahpiak dingin kaa zuam lai. Lai thilthuam, nunphung laam, hla tibantuk hna khi kilven, thanchoter le miphun dang sin tiang hmunhma la kho ding cawisan kaa zuam lai. Lai caa chimtu hna zong thlakhat 30,000 in an pek hna ti ka theih. Lungfah awk ngaingai a si.\nA dang sianginn cachimtu bantukin thla hlawh man an hmuh khawh nakding kaa zuam lai. Chin nunphungLai paih (Chin Wrestling) khi kan miphun chungin miphun dang sin tiang phan in a thangcho mi zanglek celhzuamnak a si khawh nakding kaa zuam lai. Postscript: Peh tthan ding. By Van Chan Ceu\nRelchih:Myanmar ram ser a si tikah Chin miphun hi Burma miphun sinah a vaa FONH mi kan si lo. Aa KOM mitu kan si.Myanmar timi dum a um khawh nakding ah Burma thingkung ah aa peh mi miphun kan si lo. Kanmah Chin timi miphun thingkung ning tein, a dang tein cinthlaak mi kan si. Theipar ngei ve ding cinthlaak mi kan si. Dum chungah vawlei tihaang dawpkhawhnak tinvo ngei dingin cinthlaak mi kan si.\nNiceu dawh le ruahti hna cu Burma thingkung he aa tluk ruang tein tingco ve dingin cinthlaak mi kan si.Chin miphun cu Burma sinah peh chom mi thingtleng a si lo. Thingtleng pakhat menmen bantukin kan i ruahnak thinlung hi kal taak a cu cang. Thinkung pakhat dirhmun ah i ruah caan a si cang.Thingkung hmanh ah Burma thingkung thladem tangah thi lo nung loin; theipar ngei loin a nung dingmi thingkung kan si lo.\nThladem cu a ṭha kan ti. Sihmansehlaw thladem a ṭhattuknak tangah zeibantuk thingkung hmanh an ṭhang kho lo.Chin miphun hna nih Myanmar ram timi dum chungah kan par ve a herh cang. Thei kan tlai ve a hau cang.Kan nunphung hram tharchuah in vawlei tihaang kan dawp ṭhan a herh. Kan caaholh hram tharchuah in vawlei tihaang kan dawp a herh cang.\nChin miphun kan dihlak hi kan miphun thingkung i a hram bantuk kan si.CNLD cu thingkung a hnah bantuk kan si. Ni ceu dawh cu Pathian zangfahnak le dawtnak bantuk a si.Chin miphun thingkung pi i a hram a simi Chin mipi hna nih thazaang kan chuah lo ahcun CNLD cu hnahro bantuk a si ko lai.\nCucaah kan Chin miphun hi pangpar bantukin a par khawh nakding ah le, theipar ṭha a tlai khawh nakding ah CNLD hi thazang pe usih law, thladem ṭhawnnak ngei ve usih.Myanmar ram chungah a ummi Chin miphun hi thlaici ṭha bantukin kan tlai a si ahcun dum dang (ramdang) ah a phan mi Chin miphun hna zong thlaici ṭha tiin auh an si lai i; miphung dang hmai ah upatnak an hmu lai.Chin miphun cu amah tein hram a ngei mi a si.Kawl mi sinah aa peh/fonh mi a si lo.Myanmar rampi aa dawh nakding ah Chin miphun kan sinak in a par ve ding mi kan si. Credit: Van Chan Ceu


CHINLAND DEFENSE FORCE LE CNA CAAH A BIAPI TAKTAK MI THIL PAKHAT – The Chinlung Post\nCHINLAND DEFENSE FORCE LE CNA CAAH A BIAPI TAKTAK MI THIL PAKHAT\nCatialtu: Saya Tluang Ceu Thang. Kan Ralkap CNA/ CDF nih i ralrin ding mi thil biapi pakhat. Ral kan tuk tikah raltuk a dih hlan bak ah raltuk lio live thlah le facebook cung hmanthlak tar kan hman. A tak cun ral a tu cuahmah mi sihtan (hmaikal) ralkap hrimhrim nih ralkap tlaihmi i chawnhnak Walkie- talki phone dah lo cu simcard le internet data ummi phone i tlaih lo ah a tha bik.\nA herh cun raltuk lio record a latu ser i anmah nih tha tein la ve hna seh. Raltuk a dih puai a dih cang ti hnu ah mipi sin thanh ding si ko. Raktuk lio live thlah le thawngzamh hi Kanmah le kanmah Dalan kan tuan bantuk si.Mipi lei zong i ralrin ding si ve. Ralrin nak ca le siaherhnak he, Credit: Tluang Ceu Thang.\nThawngpang dang: Thantlang khuami a tam deuh an zaam, Thantlang-Hakhar kar lamli lo ding ralrin pek. Chin Ramkulh, Thantlang khuapi chung le pawngkam hrawng kahdohnak a chuah ca ah khuami a tam deuh cu a him nakding hmun ah an zaam i, TRC nih Hakha le Thantlang kar khual tlawn lo ding le i chawhleh lo ding in mizapi sin ah ralrinnak ca mizapi sin ah a tial.\nThantlang khuapi chung ahhin August 25 ah a voi khatnak cem a chuak i September 7 ah aa thok than tiah CDF – Thantlang nih cathanh an chuah mi chung in theih a si.Thantlang khuami pakhat nih, “Khuachung i kahdohnak a chuak hnu khuami a tam deuh hi cu mahle chungkhar himnak a si lai ti ruahnak hmun cio ah zaam dih a si. Khua a hlum mi hi kan tlawm deuh cang,” tiah a chim.\nCun, Thantlang le Hakha kar kong he pehtlai in TRC nih, “Thantlang le Hakha kar ah mizapi nan him khawh nakhnga i chawhleh rih lo ding,” tiah Facebook cahmai in mizapi sin ah ralrinnak ca a tial. Thantlang khuachung i SAC mithat phu nih bomb thlak ruang ah kum 15 ngakchia telh in minung pathum an nunnak a liam, hliam a tuar mi an tam.Cun, khuachung kahnak ruang ah inn pakhat zong ciam dihlak in a kaang. Hakha le Thantlang kar lam zong ah SAC mithat le CNA/CDF ralkap kar kahdohnak a chuak pah tawn. SAC mithat lei zong tampi an thah khawh hna. THP


Cei Cik Cek Ko Cang Hna Seh : Myanmar Buai Nak Nih Ralkap Long Si Lo In,Ne Win Tupa TikTok Account Tiang In Phih Piak A Si Ve Cang. – Chintanbo\nMyanmar ram cu Asian ram ah a rum bik ram pakhat a rak si tawn nain,a tu-ah cun ram sifak bik mi ram ah kan lut cang.Hi bantuk in kan luhnak zawng hi Ne Win Ruangah si kan tiah cun, kan palh lai lo dah.Cu Ne Win Fapa nih cun, Hramhram in uknak latu kawl tapung pawl biatak tein a dirkamh nak hna i,Tiktok video cu a tu-ah an tlaih piak cang tiah theih asi.\nA tu lio kawl ram buainak he peh tlaih in,CDM cawlcanghnak hna heh tiah a soisel, sandah piahtu hna capo ah a saih hna. A phunphun in mipi cawlcanghnak a soisel pin ah ralkap pawl dirkamhnak a langhter lengmang.sihmanhsehlaw a tu-ah cun, Tiktok an tlaih piak cang i zei hmanh a cawlcang kho ti lo tiah an chim mcang.\nCu long silo in Dr. Sa Sa kong kawl ralbawi pawl nih an chimmi hna heh tiah Tiktok ah a share lengmang ti si fawn.. Cu si caah cun tutan ah Tiktok account cu an vun phih piak cang i cei ko cang seh ti hi, mipi lei sa duh thah cu asi ko cang.Hi pa hi a tulio mipi nih an huat tuk mi le an cerh lo mi pa cu asi tiah an chim.


Zualko : Yangon, Kamayuat December 1 Ah Chungkhar I Thahnak Chuak – Onlinenungak\nZualko : Yangon, Kamayuat December 1 Ah Chungkhar I Thahnak Chuak\nYangon, Kamayuat December 1 Ah Chungkhar I Thahnak Chuak\nKawlram khuapi pakhat Yangon ah chungkhar i thahnak a chuak, hi i thahnak ah mithattu pa hi kum 35 minung a si tiah theih a si. Hi tahnak kongah Kamayuat, yangon i palik bawi nih a chim ning ahcun, ai thatmi hna hi chungkhar khat an si tiah a chim.\nAn i thah ning an chimmi cu, kum 35 pa hi inndang ah khuasa a si i, a upa le a pa hi hmunkhat ah a ummi an si hna. An pa hi a dam pahlo i inn ah a it ko, cu lio ahcun mithattu pa Inndang i a ummi cu a pa le a upa inn ah cun a rak ra i tangka a hal hna tiah an chim.\nTangka a halnak hna a ruang cu inn hlan man a pek khawhlo caah a pa cu inn hlan man ka pe kholo caah tangka ka pe u tiah a hal. A Pa nih cun a peklo tikah an i Si i a pa cu namtong in a tuk, a tuk khawh in lengah a chuak i Zudawr ah Zu a dingmi a Upa cu a tuk ve.\nA Upa zu dawr i a tukmi cu hmunril ah a thi, a patu cu Siizungah an tlikpi ko nain a nunglo tlawmpal ah a thi ve tiah Kamayuat Palik bawi nih a chim. Mithat tu cu hmuhsang mithah hmuh in an tlaih tiah thawngthanhnak an tuah. Hi thil a can hi December decem1nak ni ah a si tiah theih a si. Credit. The Eleven News, burma.\nSummer a dih hrawng i hlathlaitu pawl nih cozah theihpi lo mi offices pawl an luhhnawh hna i, iPhones, iPads, laptops, thumb drives le computer drives he ti bantuk tehte 50 lenglo an lak. Asinain, cu tehte pawl cu prosecutors pawl sinah an ap duh lo. Tehte pawl hman kan duh ve ko, tiin tazacuaitu (prosecutors) pawl nih biaceihzung ah nawlnak an tuah. Email chungah hin ngaihthiam halpiaknak kong siseh, ziknawh an i timhnak biathli, thilthup an um lai, tiah tazacuaitu pawl nih an zumh. Sihni le an minung pawl karlak i biachonhnak hi cu upat pekpiak an si ko i, tazacuaitu hna sinin hi pawl hi cu fimpiak an si tawn ko. Asinain, tutan thil sining ah hin cun sihni le a minung pawl karlak i biakchonhmi vialte bihzoh kho dingin Howell nih tazacuaitu pawl a onh cang hna.\nSualnak kongkau ceihhmai a si tikah hin cun, law (upadi) ningah sihni le a minung karlak i biakchonhnak hi humzualpiak an si lem ti lo. President sinin sual ngaihthiamnak hmuh khawhnak lam hi political strategy ningtein a si awk a si i, sihni pakhat le a minung karlak i tawlrelmi thil hei ai khat ve lo, tiah Howell nih a court order ah a tial. An min cu langhter a si lem lo nain, tutan hlathlainak an tuahmi hna pawl hi senior White House officials pawl sinah nawlnak a tuahtu hna he pethlaihnak a ngeihmi an si hna. Hi hna pawl nih hin sual ngaihthiamnak hmuh khawhnak dingah lamkaltu hmangin ziknawhnak phaisa kuat an i tim, tiah record nih a laghter.\nDirect in ziknawh phaisa an pek mi kongah, tazacuaitu pawl nih baiceihbawi sinah tehte an ap rih lo. Mipa pakhat nih hin a liamcia caan le hmailei caan i a politics kalpinak caah ngaihthiam halnak lam a kawl, timi belte cu tehte in an langhter. An i biachonhnak he pethlaiin minung 3 hi hmaitonh tein ton kan duh ta rih hna. Cuhnu ah cun hlathlai rian hi kan lim te lai, tiah tazacuaitu pawl nih biaceih zungah an chim.\nKan hnung zarh ah khan, Trump nih a former national security adviser Michael Flynn a sual a ngaihthiampiak. Anih hi FBI a dehhlengtu, Turkey caah a thli in rian a tuantu a si pinin, hmai lei pi tiang zongah a in te dingmi a dangdang a sualnak vialte zong cu ngaihthiampiak a si. Chelsea Bawi


Esther Dawt Chin Sung A Chim Kho Nih Ka Chimhpiak Sawh Te U – Chin World News Evening\nJanuary 17, 2020 January 17, 2020 Salai Van Hmuhning\nA chim kho nih ka chimhpiak sawh te u. Nikum Myanmar Idol cu a laar bak. Zeitiang dah a laar tiahcun, nikum in a laar i tukum tiang a hong laar lan. Hi tlukin a laar hi hlasak zuamtu pawl an thiam tuk ruang ca lawng a si rua lo. Myanmar Idol hon ti vialah khin Ko Latt le Mah Maw le Mah Phyo le Kyaw Thet Aung mitthlam ah an hong cuang colh ko. Anmah hnu ceo ah hlasa pawl pakhat hnu pakhat in an hong mang cio khi a si.\nZeizei a va si ah, kan fanu Esther a laar bak ve hoi. A laar hlanah Esther a um le um lo hmanh zapi nih kan thei lo nain a hon laar hnu tu ahcun a ek le a voih tiang kan theih dih cikcek. A si he, si lo he. Mi laar kan ti cu, a chungkhat cingla rualchan va si lo hmanh ah kan rak i thei bal hei ti hrawnghrang hmanh khi san a tlai. Keimah zong zoh khawh a simi paoh le ngaih khawh a simi paoh cu ka tlolh bal ve lo. Cu chungah thil pahnih te ka lungah a tap peng. A laar lo tukmi nih a laar tukmi sinah biacah awk zeitihmanh in a si thiam lo caah a chim kho nih rak ka chimhpiak sawh te u.\nPakhatnak. Interview an tuah tawn tikah nan ka dawt nan kan ṭanpi i votting nan ka peek caah hei tiding khi na kan dawt, na kan ṭanpi i, votting na kan peek caah a ti tawn. Mah khakha Laiholh palh a si i Halkha holh palh zong a si ee, tiah rak ka chimhpiak sawh te u. Pahnihnak. Monywa pa an ti maw. Kawl nih “tachin cii” an timi bakin hla a phuahtu, Medalin he a satu pa kha Ks. 100,000.00 tal in laksawng rak pe ve te sehlaw ti zong rak ka chimhpiak rih fawn u. Credit: Perhkalh Thawng


Thawngpang Kan Theih Mi Cu Lung A Nuam Lo Taktak - News and Media\nMyaing Peng Ah Tualchung Mi 60 Hrawng Tlaih An Tong! Magwe ramṭhen, Myaing (မြိုင်) peng Ywalay (ရွာလေး) khua mi cu May 13 in 15 tiang ah SAC ralkap nih 60 hrawng an tlaih hna, tiah theih a si. Tlaih a tong mi hna hi May 13 in 16 tiang ah Wyashi (ရွာရှည်), Letyama, Phiahti le Taungkaing (တောင်ကိုင်း) khua mi hna an si, tiah theih a si.\nMay 13 le 14 ah Letyatma khua mi 23, Taungkaing khua mi 7, Phiahti khua mi 8 tlaih an tong i, May 15 ah Letyatma khua mi 10, Taungkaing khua mi 7 le Pitauhkan (ပိတောက်ကန်) khua mi 6 an tlaih ṭhan hna. An tlaih mi hna chung ah kumtling lo le nu zong an i tel, tiah tualchung mi nih an chim. Tarpa pakhat nih, “Tlaih a tong mi hna cu an meithal, zen-kuan pawl le thil an fir mi an putter hna. Kum tlinglo ngakchia pa zong bag nganpi an beiter.\nPitauhkan khua tlaih a tong mi hna lakah kum 13 hrawng Htun Htun Win, kum 17 hrawng Kyaw Zin Aung, kum 38 hrawng Aung Kyi Shwe le kum 55 hrawng Htey Win le a fapa hna cu May 16 tiang ah an thlah rih hna lo,” tiah a chim. SAC ralkap nih Letyatma khua telh in pawngkam khua 5 ah rallam an sial caah khua mi cu an zaam dih, eidin le ngandamnak lei zohkhenh kan herh tuk,” tiah tualchung mi hna nih an chim.Credit: The Chin Post\nRelchap:Min Aung Hlaing Nih Nu Pawl Raldoh Dingin A Thlah Cang Hna, Pa An Um Ti Rua Lo Hih. SAC nih ralram ah nu ralkap a hman hna. Sagaing ramṭhen, Karenni peng, Hmantaung pura tlang ah a ummi PDF sakhaan pakhat cu May 15 zaanlei sml 3:00pm hrawngah SAC ralkap nih an rak kah hna i mipi hriamtlai phu pawl nih an rak kham ve hna caah kahdohnak a chuak i SAC ralkap pawl an zaam tiah Dictatorship Revolution People’s Army (DRPA) nih a thanh.\nCu kahdohnak ah SAC ralkap lei in a thimi an um le um lo cu a fiang in theih a si rih lo nain kahdohnak chungah nu ralkap 30 hrawng an i tel tiah DRPA sin in theih a si. Cu kahdohnak ah DRPA, Bamahti phu, KGF, Kya tungphaw, mipi hriamtlai phu hna fonh in an kham hna hi a si tiah theih a si.\nCu bantuk in, Chin ramkulh, Falam peng, Falam-Kalay lam cungah SAC ralkap mawṭaw 26 le tank 2 cu CNDF nih bom an puah hnawh lengmang hna caah a thimi an tam. Kahdohnak a dih hnu ah CNDF nih zohfelnak an ngeih lio zongah nu thilrii cheukhat hmuh a si tiah CNDF sin in theih a si. Credit – AC\nLai Mi Tampi An Phak Nak US Ram


Tihnung Ngai A Si Mi Thawngpang, Tiva Kam Ah Mithi Ruak Pakhat An Char – Chin 11 News\nTihnung Ngai A Si Mi Thawngpang, Tiva Kam Ah Mithi Ruak Pakhat An Char\nMandalay myoh, Aung May Tha Sam myohne 12X66 Road le 67 Road karlak ah a um mi Kyun tiva kam ah nizan ahkhan mithi ruak pakhat char a si tiah thawngzamh nih an langhter.\nHi mithi ruak an char mi hi Mandalay myoh ah a um mi hna mi bawmhchan tu phu hna nih mithi ruak hi felfai tein an zoh dih i a pumcung ah zeibantuk hliamhma hmanh kan hmu lo tiah an fehter hnu ah Mandalay myoh a hmat 2 palek sakhan ah thawngthanh nak an tuah hna.\nCun ruak an char mi hi kum 50 hrawng upa a si i T-shirt arang mi ai hruk, asinain a min le a umnak hmun cu theih a si rih lo caah palek pawl nih an hlathlai cuahmah lio zong a si tiah thawngthanh nak ah an langhter ning a si.\nHi mithi ruak an char mi kong ah mi thah nak in a nunnak aliam mi a si maw, amah tein tiva ah a pam mi maw a si timi cu ahmat 2 palek sakhan nih an hlathlai lai, cun tuchun August 15 ah operation zong an tuah lai i zeitin dah a thih ning a si ti cu fiang deuh in langhter asi lai tiah an langhter.\nHi bantuk in a ho ti hngalh lo mi ruak char hi Mandalay le Yangon hrawng ah a um pah lengmang caah a ho co paoh nih ralrin ding ah thawngthanh nak le ruahnak cheuhnak zong palek lei nih cun an chim.


Minung hi alenglei zohnak lawng in rak tah ding asi lo , hi mipa nih hin fiang tein alangh ter – DOH PHIT\nMinung hi alenglei zohnak lawng in rak tah ding asi lo , hi mipa nih hin fiang tein alangh ter\nJune 19, 2018 admin TUANBIA 0\nA caan ahcun minung hi khatle kong l zeihuaha theih loin mi tha , misual , mi fim , catang ngei lo tiin lenglei hmuhnak lawng in tah a si tawn . Wasinton ah aum mi nu pakhat nih mipa a ti ning cu , asining tak van theih ahcun …..\nNufa hna cu shopping an chuak , hmai hnawm/thur, thil zong chia tak , catang ngei lo , inn umnak ngei lo ah hngakchia anu nih aruah . A fanu nih theih duh ah cu mipa cu azoh lengmang , anu nih a hro , khi bantuk in thurhnawm in um na duh lo cun ca tha tein i zuam tiin a nu nihcun afanu cu achimh.\nCu bia cu mipa nih atheih tikah an nufa sinah cun a va kal . Amah le mah theihternak a va tuah. Thil hrukaih chia, hmai dawh lo ruang ah fimnak ngei lo tiin na ruahning poh in na chim mi cu na palh lai .\nCun na fa na chimh mi zong hi a tha lomi ruahnak asi , na fa caah ttih nung tiin minu cu achimh . Mipa cu atak ah AndiRock a si , Vancouver ah a um , College degree a la cang mi lawng siloin Doctor lehhmat zong tha ten angei mi asi . Cu lawng siloin Company pakhat a ngei tu zong arak si .\nA hnu ah innsak lei a zuam caah inn kip asa tu asi . Amah lei in tangkaa lut tha tuk mi a ngei lawng siloin chungkhar tlamtling tein a chia tu asi . Aleng lei lawng in mi nih tah ding asi lo tinak fim chimh aduh caah a tar mi asi . Nufa a ton mi pawl cu atial tikah mi tampi nih an hnatlak pi .\nVawleicung minthang Will Smith nih afanu thazaang apek ning le achawnh ning cu uar aum tuk (video)\nJustin Bieber cu mi hmai ah adarling tthing he an i hnam (video)


Pennsylvania Ah Tei Nak A Hmuh Hnu Ah Biden Cu Bresidency A Ngah Cang. – Kawltu Team\nPennsylvania Ah Tei Nak A Hmuh Hnu Ah Biden Cu Bresidency A Ngah Cang.\nBroadcaster CNN nih a langhter ning ahcun Biden nih Pennsylvania ah Trump a tei hnu ah President si nak (Presidency) a ngah cang tiah an langhter. Mah ti khan Joe Biden cu 46th President of the United States a si cang lai. Biden nih Presidency a ngah hlan deuh bak ah hin Trump nih tei nak a hmuh bia a chim ve i, “I WON THIS ELECTION, BY A LOT” tiah hi i thimnak ah hin a tam tam in teinak ka hmuh tiah a chim. Asinain a chim rau lo ah Biden nih Presidency a ngah nak kong hi an van thlah colh. A poi taktak si. Congratulations Biden ti a hau cang ne.\n← Trump Nih Zeiruang Ah Dah State Tampi Ah A Sungh Timi Cu Fiang Tak Tak In A Van Phuan Cang.\nJoe Biden Nih Tei Nak A Hmuh Bak I A Biachim Mi Cu A Mak Tak Tak. →


Nihin Thantlang kahdohnak ah CDF lei 3 nunnak liam, Ralhrang nih inn 530 an khangh cang – The Cherry Par\n“Nihin kahdohnak ah minung 3 nih nunnak an pek i 4 an i hliam. Nunnak petu hna hi Ram Lian.Peng (Hriangkhan), Bawi Za Uk (Thantlang sianginn sang) le Van Tha Ceu (Thau) an si i Van Tha Ceu konglam belte hi a fiang tuk rih lo,” tiah CDF chungtel pakhat nih The Hakha Times ah a chim.\nThantlang khua cu December 5 lio ah Ralhrang nih avoi 11nak inn 38 an khangh than, nihin tiang ah inn 530 an khangh cang. Tutan avoi 11nak an khangh mi ah BEHS sianginn-then tel in inn 38 an khangh hi a si. Avoi 1nak September 9 ah inn – 1, Avoi 2nak September 18 ah inn – 19, Avoi 3nak October 29 ah inn – 164, Avoi 4nak November 6 ah inn – 8, Avoi 5nak November 9 ah inn – 2.\nAvoi 6nak November 10 ah inn – 7, Avoi 7nak November 11 ah inn – 3, Avoi 8nak November 24 ah inn – 49, Avoi 9nak November 27 ah inn – 96, Avoi 10nak December 4 ah inn – 20. Avoi 11nak December 5 ah inn=38 tiin adihlak inn 530 an khangh cang, tiah The Hakha Times nih cazin (record) kan tuah. Photo Thantlang Ralhrang sakhaan.\nNihin December 8.2021 zaanlei Thantlang kahdohnak ah CDF, CNA lei in minung pathum an nunnak aliam i, minung panga hliam an tuar tiah kan theih. Kahdohnak ah ah ralhrang lei zeizah an thih ti fianghlang in theih asi rih lo. Thawngtling deuh in thanh khawh kan i zuam than lai. Credit: The Chin Post, The Hakha Times\n← Thantlang Nan Kah Lo Nan Tuk Lo Tiah Nan Chim Lengmang Ruangah!\nZualko: Pasal na nun liam ko hmanh seh na tuanbia dawh an vun tial mino nih! →


Video: Aung La Nsang Nih Tial Cung Thang A Hmuh Ning Fiang Tein A Chim Cang – Lai Lungrawn Post\nVideo: Aung La Nsang Nih Tial Cung Thang A Hmuh Ning Fiang Tein A Chim Cang\nOctober 11, 2020 October 11, 2020 admin Sport\nMyanmar Python Aung La Nsang nih The Dragon Leg Tial Thang a hmuh ning. Tial Thang cu a no lio tein paih thiam cia a rak si. Cun a thinlung zong nih a duh fawn, kha hlan zongah aa rak i celh balmi asi. Ka sin a rak rat tik ah hin theih ka duh hmasa bik mi cu aa biatak maw biatak lo dah ti hi asi. Keimah pumpak in ka pom mi cu – minung pakhat nih zeithil hmanh a tuah tik ah i 100% ah 100% lungtakin a tuah ahcun hlawhtlinnak a hmuh hrimhrim ko lai ti hi asi.\nCucaah minung pakhat ka zoh tik ah an thiamnak ka zoh tuk lem lo zeitlukin dah thazaang chuahnak a ngei timi khi ka zoh deuh. Lai paih zongah a thiam. Asi nain MMA ah hin a transition lei ah a thazaang a der deuh. Cucu a tu lio ah biatak tein aa zuam chap i a thiam deuh cang. Ground Game celh ning cang zong aa chap deuh chin.\nTuan deuh kha cu paih le tha lak in cawlcanghnak lei asi i atu cu a dang pawl aa chap deuh chin, stand up fight zong aa chap deuh ngai ngai. Nikhat khat ah cun World Champion asi te lai tiah ka zumh. Atu ning tein peh zulh in aa zuam peng ah cun hi hnu kum 3/4 chung ah World Champion asi te lai tiah ka zumh” tiin Aung La Nsang nih cun a chim. Ref: CCN &Video: BBC hi ka ah a chimnak video zoh khawh si.\nVice President Dr. Henry Van Thio cu dohtu hna nih a sualnak ankawl sek len ko nain”\nDr. Anna Hluan Cu Korea Mipi Le Zumtu Hruaitu Hna Nih An Dawt Ning Le An Upat Ning (+video)


YeeOo Peng Ah Ruak Ceilak An Char Leng Ah Cheukhat Cu An Lu Um Ti Lo – My News\nYeeOo Peng Ah Ruak Ceilak An Char Leng Ah Cheukhat Cu An Lu Um Ti Lo\nadmin April 30, 2022 Leave a Comment on YeeOo Peng Ah Ruak Ceilak An Char Leng Ah Cheukhat Cu An Lu Um Ti Lo\nSagaing ramtthen, Shwebo pengkomh, YeeOo peng ah thlakhat chungah hlonhmi miruak 12 leng hmuh an si, cu miruak cu mibawmchantu phu hna nih khanghpiak an si tiah YeeOo khuachung ummi bawmchantu phu hna nih an chim.\nMiruak khangtu YeeOo khuachung um mibawmchantu pakhat nih cun ” April 1 ah miruak 3 kan hmuh, chunhnu deuh ah miruak 1 kan hmuh than, April 13, zinglei suimilam 7:30 ah ruak 2 kan hmuh, cun 23 ni ah ruak 1 kan hmuh, 24 ni zinglei ah ruak 1 kan hmuh than, April 26 ah ruak 2 le April 29 ah ruak 2 hmuh a si caah tuthla April thlakhat chunglawng ah miruak 12 hmuh a si” tiah a chim.\nCu hmuhmi ruak hna chungin tamdeuh cu hliamhma he a thimi ruak an si i Cheukhat ruak cu lu loin hmuh an si i an min le an chungkhar tibantuk zong theih an si lo tiah mibawmchantu phu hna nih an chim.\nShan Ramkulh Chung Sungzatlak An Tong A Poi Kho Taktak Si →\n← SAC Ralhrang Nih Dark Shadaw An Dih Lak Pakhat HmanhTang Lo In An Thah Hna


NASA Chief Nih Biden Kut Tang Ah Riantuan Ai Tim Loh – Thechinlungnews\nNASA Chief Nih Biden Kut Tang Ah Riantuan Ai Tim Loh\nNASA Chief Jim Bridenstine nih cun US President thar ah Biden a tlin taktak sual a siah cun, Biden kuttang ahcun a riantuan a peh khawh peng lo nak kong cu a chim i, zeidang ruangah siloin President Donald Trump Team he i ngamh ngai in kut an i tleih cang ruang ah Biden zong US president hrang ah a tlin sual a sile, amah nih a rinh cia mi pawl a ruah ko hna lai tiah a chim.\nNASA Chief Jim Bridenstine cu House Of Representatives ,Okalahoma’s 1st Congressional District ah rian a rak tuan zungzal mi a si i, Donald Trump US President a si hnu 2018 kum, April thla ah NASA Chief hrang ah an rak lak luhmi a si.\nTrump team nih cun 2024 ah thlapa cung kai an i tim than i tu ahcun US president thar ithim nak ding kong buainak ruang ah, bia felfai a chuak rih lo mi ah a cang. NASA cu cungsang si lole van cung i thil umdan pawl dothlat tu team an si.\nNASA Chief Jim Bridenstine nih cun “Zeiruang ah ti a si cun, American president he ai ngamhthlak mi si a hau. mah cucu uk nak ah rinhchanh mi si a hau. Curuangah cun president thar a um taktak a si ahcun kei cu an hrang ah ka si lem lai loh.\nTu i president he kan i pehtleih nak a that tuk ruangah hlawhtlinnak tampi kan ngah. Cu bantuk i i pehtleih nak cu a hau. Mi zei bantuk president an si zong ah an duhmi le an rinh chan mi an chiah lai. cu bantuk cu keimah ka si kai zum ti loh” tiah a ti. (Aviation Daily )\nBe the first to comment on "NASA Chief Nih Biden Kut Tang Ah Riantuan Ai Tim Loh"


Ngaihthiam Awk A Tha Lomi Sualnak Kongah Billy Graham Bialehnak – Chin World News Evening\nJuly 29, 2019 July 29, 2019 Salai Van Sermon\nBiahaltu: Pathian nih a ngaihthiam khawh lomi sualnak zei hna dah an si? Hi kongah ka lungre a thei lengmang zeicatiah mi tha ka si bal lo; cheukhat ka tuahmi thil zeimawzat hna cu ngaihthiam khawh dingmi an si lai lo tiah ka ruah. Pathian nih a ka ngaithiam kho hna hnga maw?\nRev. Billy Graham: Pathian nih a ngaihthiam khawh lomi sualnak pakhat a um. Cucu Jesuh Khrih thawng in nun thar le ngaihthiamnak a lakka (free) tein a kan pekmi cohllanpiak lo hi a si. Mah lawng hi ngaihthiam khawh lomi sualnak a si zeicatiah kan cohlan duh lo tikah Jesuh Khrih kan zumh duh lo lawng si loin Thiang Thlarau riantuannak zong kan cohlan duh lo a si (Luke 12:10).\nJesuh Khrih cohlan duh lo hi zeiruangah dah a tihnun? A ruang pakhatnak cu, Jesuh Khrih cu taksa in a rami Pathian kha a si. Kan cohlan duh lo tikah kan zumh lo lawng si loin Pathian he pehtlaihnak ngeih kan duh ti bantuk he aa khat. A biapi tukmi a pahnihnak cu, Jesuh Khrih cu khamhnak kan hmuhnak caah Pathian nih lam a kan pekmi a si. Kan herh bikmi cu kan sualnak in ngaihthiamnak hmuh hi a si.\nKan zumh lo ahcun Pathian sinin ruahchannak zeihmanh a ngei ngam ding kan si lo. Pathian pennak zong ah umnak kan ngei lo. Jesuh Khrih kan zumhnak nih Pathian kan zumhnak le kan cohlannak a langhter. Jesuh Khrih kan hmuh ning le kan cohlang ning nih Pathian kan hmuh ning le kan cohlan ning a langhter dih. Cucaah Jesuh Khrih hi kan zeizong biaceihtu a si. Jesuh Khrih ah hin kan sualnak ngaihthiamnak le kan nunnak a um.\nCucaah Pathian nih a Fapa Jesuh Khrih a kan pekmi cohlan zong a biapi i, a duh ning nun zong a biapi. Pathian nih ahodah kan si timi a kan zohnak le an kan hmuhnak cu a Fapa Jesuh Khrih ah hin a si. Pathian nih a kan ngaihthiamnak cu a Fapa Jesuh Khrih kan zumhnak ah a si i, a kan ngaihthiam khawh lonak zong a Fapa Jesuh Khrih kan zumh lonak ah a si lai. “Fapa kha a zummi paoh cu sual biaceihnak a ing lo, sihmanhsehlaw a zum lomi cu sualphawt a si ko cang; zeicahtiah Pathian Fapa ngeihchun kha a zum lo” (John 3:18).


NGUN KUAN FANGIN KAWLRALKAP AKAPTU ASI – The Chinlung Post\nNGUN KUAN FANGIN KAWLRALKAP AKAPTU ASI\nFebruary 27, 2021 admin Kawlram 0\nZunkhat a puah I vawlei ahninh! (atang ah Laica in ka tial). The man with The Golden Gun and A silver Bullet for the People of Burma. Just one shot. And you shake the World! Every Ambassadors of Burma around the World should follow this example and stand with the people.I have traveled New York and Geneva several times.\nAdvocating the UN General Assembly in New York, speaking at the UN Human Rights Commission, human rights council and other UN mechanism trying to lobby other countries to speak up for our people. Now, This Man Speaks. His statement makes me jump out of my bed. You are the peoples’s envoy my friend!\nMah pa hi Burma ram mipi caah Sui meithal ah Ngun kuanfang a rawn I Kawl ralkap a kap tu asi. Zunkhat a puah I vawlei ahninh! New York le Geneva ah vawi tam ial ka kal. UN General Assembly ah si seh Human Rights Commission le Human Rights Council le adang UN mechanism ah Burma ram mipi kan sining ramdang mi nih rak kan chimpi uh tiah heh tiah kan rak forhfial tawn hna.\nKan lung a rak fah chel, kan tha arak nuam chel. Tuzing ah mah pa biachim ka thawh hlan in ihkhun cung in ka zoh I a biachim a dih ah cun ihkhun cung in zeitik kar ah ka per I ttuang ka phak manh ka thei lo.UN ah Mipi nih an funh mi bia a chim. Cu biacu Sui meithal ah Ngun kuanfang rawn mi in Kawl ralkap a kah mi hna nih vawlei pi ahninh. Mipi aiawh timi cu mah hi asi! Credit: Salai Bawi Lian Mang\nA BIACHIM CU KA CELH BAK LO, KA MITTHLI BAK A TLA KO. RALKAP ATLU COLH LAI


BREAKING NEWS: BIDEN Fapa cu U.S Federal Investigation Department lei nih a Tax peknak kong ah Dothlatnak an Tuah Cang – Kawltu Team\nBREAKING NEWS: BIDEN Fapa cu U.S Federal Investigation Department lei nih a Tax peknak kong ah Dothlatnak an Tuah Cang\nJoe Biden fapa Hunter Biden cu US Federal Investigation Dept lei nih a tax peknak kong ah dothlatnak biatak tein an tuah cang. Hi kong he pehtlaiin apa Biden zong a lungre a thei ngai ngai. Asinain hi thil phisin khawh a si ko lai tiah aa zumhnak nganpi a langhter. Hunter Biden nih hi kong hi tuni khan fiang tein a langhter. “Zahan khan avoi khatnak caah U.S Atoorney Office Delaware nih ka tax peknak kong ah dothlatnak an tuah’ tiah a chim.\nBiden fapa Hunter Biden hi US lenglei ramdang Ukraine le Tuluk pawl he biatak tein sipuaizi/ business a tuah tiah ti a si. Hi thil hi apa caah buainak tampi a chuahpi kho mi thil a si. Biden hi US Vice President le Obama US President an rak tuan lio ah hin Hunter Biden nih hin ramdang (foreign countries) pawl he business a tuah tiah sual puh a si. A kong chimceih a tam ngai ngai.\nA pa Vice President a rak sinak cu caan tha ah a hman tiah sualpuh le thangchiat a si. Tutan ah US Federal Investigation department lei nih a tax peknak kong ah biatak tein dothlahnak an tuah hi a si. Source: BBC & Daily Mail\nRelchap:- BREAKING NEWS: Doctor Laltanpui Cu a Nupi nih Thi Lak in Nam in a Chunh.\nThihna in min thren anih ngawt loh chuan a nuam ah pawh, a hrehawm ah pawh…tia an inneih thlalak a nula hmeltha deuh hian zanin dar 6:00 bawr ah heta a pasal kuah ve hnap ngei THIHNA thlentu chu anih leh tho si chuan… He khawvel i zin kawng zawh dan tur , bumboh dan tur i hre lo, i zin tawp hun ( Visa Expiry Date) pawh i hre chuang lo…i tawp dan tur ( Take Off Mode) pawh i hre lo. Khualzin mawl tak chu kan va ni hlawm tak em !!! He DOCTOR THIHNA RAPTHLAK tak hi tute tan pawh kan tisa, rilru leh thlarau tan hriselna, hmasawnna leh Pathian hnaihna atan kan hman theih hlauh hlawm chuan kan Kulikawn Doctor taksa thihna ngei pawh midangte tan DAMNA- MALSAWMNA ani thei dawn asin. Kulikawn Tlangval chhuanawm kan ui tak zet ani. Rest In Peace Young Doc. (Hriata Chhangte)\n← Mizoram Ah Khuaruahhar Tak Tak a simi Thil an Hmuh\nBenjamin Sum nih Lai hlasakthiam a Uarmi 3 hna a Phuan Hna →


A Poi Tak Kho Tuk! SAC Ralhrang Nih Mi 5 An Thah Hna – Onlinenungak\nA Poi Tak Kho Tuk! SAC Ralhrang Nih Mi 5 An Thah Hna\nBy admin on November 24, 2021\nSagaing ramthen, Depeyin (ဒီပဲယင်း) peng, TayaAye (သာယာအေး) khua ah nizaan November 23 zinglei ah chungkhar minung 5 thah an tong tiah khuachung mi hna nih an chim. November 23, zinglei suimilam 3:00 hrawng inn chungah chungkhar pakhat chung in minung 5 hna cu nam hliam nak, meithal hliam nak hna he an ruak hmuh an si tiah khuachung ummi hna sin in theih a si.\n”Thah a tongmi chungkhar hna cu zeituah mi hmanh an si lo, inn chungah mi zei dah an lut ti zong theih an si lo cun meithal thawng zong kan thei lo. Cu chungkhar hna cu minung 6 an si, an fanu pakhat cu hmundang ah zaan a riah caah a luat. Thah a tongmi hna chung in nu pakhat cu nau pawilio mi a si” tiah an mah he neihniam in ummi khuami pakhat nih a chim. #The chin post\nRelchap; Tanintharyi ramthen, Luang Lung (လောင်းလုံ)peng, Kaw Inn(ေဂါအင်း) khua Ge tuang pawngah November 23 zinglei ah thok in ralhrang thazaang 80 hrawng nih mizapi vengtu ralkap phu hna cu kawlnak hna an tuah tiah khuami hna nih an chim.\n” Ralhrangbu thazaang 80 hrawng in hriamnam tling i put i. Ge Tuang (ကြယ်တောင်) pawng ah Ung Chiti dum(ဆီအုန်းခြံ), ramlak tlang cung hna ah mizapi vengtu ralkap phu hna cu an kawl hna. Mah lamlak ah cun mizapi vengtu ralkap hna an hmuh lo tikah chun hrawng ah an kir than tiah khuami pakhat nih achim.\n” Nizan thok in thazaang tampi le hriamnam tling he an kawl hna. Hmunkhat ah an hmuh lo caah hmun dang ah an kawl than. PDF hna an kawl hna tiah kan ruah ko. Khuachung ah um hmun khuar mi ralhrang phu hna an si ” tiah khuami pakhat nih than lwin times ah achim. Tu cu ralhrang thazaang 80 hrawng Kaw Inn (ဂေါ့အင်း) khua sianginn le phungki sianginn ah umhmun an khuar.\nKaw Inn (ဂေါအင်း)khuapawng Ge Tuang(ကြယ်တောင်) pawng ah November 21 ni zinglei ah ralhrang mawtaw pakhat bomb puah asi hnu hnu ah ralhrang le mizapi vengtu ralkap kar ah kahdohnak aum hi asi. Mah kahdohnak ah cun ralhrang 6 an thi i 3 an hliam, mizapi veng tu ralkap lei in(1) athi. Mah kahdohnak adih in ralhrang nih thazaang chap i mizapi vengtu ralkap hna cu ramlak ah an kawl hna hi asi. Crd; The Chin Post\nSAC Ralhrang Thazaang 100 Leng Lo Ralser Ding A Tim Hna Cu Mipi Ralkap Nih Bomb In An Puah Hna\nKalaymyo Ah SAC Ralkap Nih Vanlawng In Ralkap Thazaang An Chap Cuahmah Cang


Laimi Le Laimi Karlak Ah Hi Biaka leh Bawia Nih An Tuahmi Hi Fihnung Bak Mi Asi – Salai Kawltu\nLaimi Le Laimi Karlak Ah Hi Biaka leh Bawia Nih An Tuahmi Hi Fihnung Bak Mi Asi\nJanuary 11, 2019 salaikawltu Theihtlei (Informative)\nHihi Capo sawh sawh asi. Zeihmanh a tak tak a um lo.\nBiaka cu Ram vah huammi asi i, nikhat cu ram ah a vak i, Pa (mushroom) cu tampi a hmuh i, ei khawh asi le si lo a theih loh buin tampi a lak chih.\nA lawi leiah, zeitindah ei khawh mi asi le si lo ka theih lai tiah khua a ruat i, “Ka innpa hna hi a cheu ka pek ve hna lai i, nithum hrawng ka hngah lai i, zeiti hmanh i an um lo ahcun, ka ei ve lai” tiah khua a khang.\nInn a phak bakin, an innpa cu a cheu cu a pek ve hna i, a dang cu frit(fridge) ah a chiah diam.\nNithum bak a liam cang, an innpa hna cu a rak bih lengmang ko, asinain zeitihmanh i an um lo tikah, nili nak zinglei ah an i meh ve cang. Thaw zong an ti tuk an chungkhar tein. Tampi an ei hna. A eikhim ahcun an innpa hna in ahcun a va leng hna i;\nBiaka: Bawia, Pa (Mushroom) meh kan pek mi hna kha a thaw nan timaw? Kan nih cu tuzing te lawng kha kan i meh le a thaw tak tak, rawl hna ka chungle cu tam tak an ei.\nBawia: Aw mah Pa meh kha maw? Kawi, ei khawh mi asi le si lo kan thei lo le aw, ei lo in kan rak chiah tawp ko. Mah cu ti tuzing nan i meh i, zeiti hmanh i nan um lo ahcun ei ve ding asi. Na chim ning ah le thawt dawh ngai asi hoi. Tu zanlei meh ah tuah ve ding asi. Ee cun kai lom tuk mu kawi.\nBiaka a tap cang!!!\nHihi capo sawh sawh asi oke?\nPrevious Post:Chin Miphun nih Upat Pe Cio Hna U Sih\nNext Post:Kawl nu pawl idawhnak Biathli


Avoi 2nak Chin Ramkulh Cozah Thawngfianhnak Tuah Mi Ah Minister Pu Sui Thio Chimmi – THE CHINLAND POST\nAvoi 2nak Chin Ramkulh Cozah Thawngfianhnak Tuah Mi Ah Minister Pu Sui Thio Chimmi\nSalai Cung Cung |2018 August 16| Avoi 2nak Chin ramkulh cozah thawngfianhnak tuah mi cu 2018 August 16 zing sml 8.30 in chun 12:00 tiang an tuah i lam le sul minister Pu Sui Thio nih biatlang (7) a chim.\nCu a chim mi hna cu;\n1. Kokek ruangah a rawk mi Kalay, Falam, Hakha motor lam meng 124 cu World Bank nih chekfelnak an tuah dih hnu US Dollar 66.8 cawi ding hnatlaknak ngeih mi cu World Bank Country Director nih kaa dang Rakhine ram tibantuk ah bawmh deuh ding si tiah bia a chah mi cu lungtlinlonak a ngei mi Chin ramkulh chung in minung 14724 nih duhlonak an langter hnu ah cu tangka cu an hal mi lam remhnak caah bia an chah than. A bik in chim ka duh mi cu mipi he hmunkhat te ah riantuan hi a si, mipi thazang nih teinak nganpi a chuak khawh tiah chim ka duh.\n2. Hakha khuapi telh in Chin ramkulh khua dihlak chung kan hmuh bal lomi Nylon Kat-ta-ya lam Hakha ah meng 3 tluk cu 2 Billion dih in kan phah khawh i mipi tampi zong zalong tein chawhvah, tlunkal khawh a si hi lunglawmh awk ngai si.\n3. Kanmah cozah kan kai hnu ah Ramkulh cozah le Ramkulh hluttaw i komh in Paletwa, Matupi, Rezua, Hakha, Falam, Tedim, Tonzang in Cikha tiang meng 505 saumi lam cu thla 12 chun (fur le thaal zong ah) um kal khawh asi i meng 60 Bawili le Sami kar tiva hlei kan tuah lio pi si caah tlawnpal harnak a um. Matupi, Paletwa lam cu Meng 135 in a si chakhlei Laitlang bantuk lam asilo nain 2020 kum ahcun tlun kal khawh a si ve cang lai tiah chim ka duh.\n4. Chin ramkulh chungah vanlawng tual sak ding tiah mipi lei halmi cu tu Cozah chan ah lim ding kan tuah cuahmah liopi a si. Ramkomh Cozah nih 25 Billion pek mi in kan tuah liopi a si i 50% cu kan lim cang. Vanlawng tual a sau le a tlik nak cu pee 6000 a si i khualtlawng minung 72 phor kho mi ATR.72 Vanlawng phun a tum kho mi hmun in kan tuah lai.\n5. Paletwa Kaladan tiva hlei a sau pee 1943, a kau pee 24 zong cu 2017-18 kum in kan tuah i tu hi 40% an dih cang. Hi hlei tuahnak ding ah tangka cu Billion 20 a dih ding asi i 2020 ah hunnak tuah khawh ding ah timhtuahnak kan ngei. Cun Chin ramkulh Paletwa in India ram Zorinpui tiang meng 60 a kau pee 24 in Nylon Kat-ta-ya phah dingah India cozah he hnatlaknak kan ngei i tu hi rian an thawk cang. Hi lam cu 2020 kum dih hlan ah dih ding in timh tuahnak kan ngei. Hi lam kong ah tangka dih ding hi India cozah lei nih tuanvo an lak dih lai tiah chim ka duh.\n6. (a) Kanpetlet Sami lam meng 146 cu 2017-2018 kum in rak thawh mi a si. (b) Hakha Taung khinyan lam meng 68 cu 2017-2018 in kan rak thawk i meng 30 fai a dih cang. Sagaing ramthen a chuakmi facang, chiti le pe ti bantuk phun tampi cu Hakha, Thlangtlang, Falam mipi thathnemtu a si caah hlawknak tampi a kan pek lai tiah ka ruah. Cucaah hi lam hi 2020 kum dih lei ah dih dingin timhtuahnak kan ngei.\n7. Pehtlainak kongkau he chim ka duh mi cu e-Government caah pehtlainak line cu special deuh in kan tuah i 2017 December 24 in kan thawh i Hakha peng ah 4G ngah ding in kan rak tuah.+++\nPrevious Myanmar-India Ramri Gate Ah Border Pass An Tuahpiak Cang\nNext Chin Ramkulh Sipin Director Pu Thla Hre Rian Aa Din Cang


Manny Pacquiao Aa Phomh Rua Lai Kan Timi Cu I Phomh Than Lo Ding Hna In An Chim Than e — Salai Ephraim Thawngpang\nManny Pacquiao Aa Phomh Rua Lai Kan Timi Cu I Phomh Than Lo Ding Hna In An Chim Than e\nSalai Ephraim May 26, 2019\nManny Pacquiao le Keith Thurman hna cu nizan ah khan New York khuapi chungah an i tawng i Keith Thurman nih cun a mah he a phomh dingmi Manny Pacquiao cu July ni 20 ah i phomhpi lo dingin i din seh tiah a chim.hi ton biaruahnak an neih nak ah Manny Pacquiao konghe pehtlai in Keith Thurman nih mah bantuk bia a chim mi nih hin thawnglatu tampi cu an ruah nak a deuh ngaingai hna tiah an chim.\nAsinain thawnglatu dangdang hna nih an chim ningah cun Keith Thurman nih Manny Pacquiao kongah mah bantuk bia a chim mi hi Manny Pacquiao a thong lai lo tiah a chim lo i July 20 khi Manny Pacquiao caah cun a thong a dongh nak ni a si cang tiah pei a chim ko cu tiah an chim ve.cun hi july 20 ah cun Manny Pacquiao nih tenak hmun hmanh sehlaw i thongh a tim ti lo tiah an chim.\nCun Keith Thurman nih cun Floyd Mayweather le Manny Pacquiao hna he i thongh hi ka duh cem mi a si,a mah belte Floyd Mayweather cu aa din cang i an mah he i phomh ka duhnak ka au aw cu Manny Pacquiao nih a rak ka cohlan caah a cungah tampi lawmhnak ka nei fawn tiah a chim.\nCun july 20 cu Manny Pacquiao caah cun a donghnak a si lai.zeicatiah Manny Pacquiao nih Oscar De La Hoya cungah a tuah mithil bantuk kha a tu ah hin a mah Manny Pacquiao cungah ka tuah ve cang lai.Oscar De La Hoya a dinh thai nak a ruangah Manny Pacquiao nih i thong kho ti lo dingin a rak tuah caah Manny Pacquiao cu kei mah nih Oscar cungah a tuah ning bantuk khan ka tuah ve cang lai tiah a chim.\nRef: SPORT NEWS\nTagged Manny Pacquiao Aa Phomh Rua Lai Kan Timi Cu I Phomh Than Lo Ding Hna In An Chim Than e\nPakistan Ram Chung Khrihfa Chungkhar Pahnih Hna An Tuahto Ning Hna Cu Dah Ngai →\n← Iraq Nih France Rammi Hna Cungah Lehrulhnak A Tuah Ning Cu Dah Ngai A Poituk Tung An Karlak Ah Buainak


Zeiruang ah dah CRPH nih Pu Van Thio rian an peek lo? – Hakha Cherry\nZeiruang ah dah CRPH nih Pu Van Thio rian an peek lo?\nPu van thio cu ralkap nih nihin nitiang hren rih asi(ralkap kut ah aum ti ko uh sih) tik ah CRPH lei in rian khinh sual hna seh law anih cu tlaih cia mi ban tuk asi caah a case tuah piak zau in thong ah fawi te in thlak khawh asi.\nRian khi hei khin hna seh law kaco hlan hei ti seh law khoi ka dah ai thuh nawh khawh lai alam aum lo. tlaicia mi kawm chung ah aum caah asi CRPH nih rian an pek lo hi cu amah an dawt tuk ca le hmai lei ah caan tha an chia piak tu asi i an theih tuk ve ko nain an kil ven bia tu asi deu. hei khin sual hna seh law an mah nih thong ah an thlak tluk asi hnga.Credit,Chin Uklian\nMyanmar Ah Cozah Pahnih: SAC vs. NUG\nTulio Myanmar cu Kawl ralkap (KR) nih SAC in a pen. Nain, March 31, 2021 ah CRPH nih Kawl ralkap (KR) tuahmi 2008 Phunghram cu kan hrawh tiah cathanhnak an tuah. Cun, April 16, 2021 ah CRPH nih National Unity Government (NUG) cu a van dirh cang. KR cu lamzawh, CDM, SoMe le CRPH in van det cuahmah an si. Lungsau in nawr thluahmah cun, teinak lam a nai in kau chin lengmangmi a lo ko cang. Zeidah hau rih?\n1) Federal Ralkap (FR) van dirh le sersiam hau. April chungah FR hi an van sersiam lawlaw khawhmi zong si. Zapi lungsau deuh a hau.\n2) FR nih KR tthio hau – uknak an thlah duh locun, cucu ramchung raltuknak (civil war) timi kha si. NUG um cang caah – ramchung raltuknak a nai cang. 3) Zapi nih zamnak le himnak caah timhlamh cio hau. KR le FR in kahnak um cun, caan zeimawzet chung harnak le buainak a um lai. Chikhat ah kahnak hi a dih lai – pumpak cun ka zum lo.\nRamdang ummi nih CRPH kan cohlanpiak uh timi kha “NUG” kan cohlanpiak uh tiah thlen hau – lamzawh le zung cakuatnak tbk ah. Gen-Z hi an lungsau hau. Lungdongh bak lo an hau. Ramchung gen-z le ramleng gen-z hi rianttuantti an hau. A lam van vit tuah uh gen-z mino hna. Ramleng CDM le CRPH ah gen-z hi an um cio timi ka thei rih lo – a poi ngai ka timi pakhat si. Gen-Z hna thlennak, bawmhnak le teinak caah idea ttha nan ngeih cun, organization zong dir tuah uh. Mino zalong in nan cawlcanghnak lam nan kawl hau cang.\nNote: Mah vial kha, tutan van kherhhlaimi seh. CRPH dirhmi NUG hi ASSK, President le vawleipi nih cohlang hram ko hna seh. Credit-Van Nun Lian\nNihin April 18 Sunday ah meithal kahnak a cang!\nKIA nih Phakanh i Myanmar Ralkap Sakhaan Pahnih an Lak


Vutcam puai | Radio Veritas Asia\n2 Cor 5:20- 6:2\nMatt 6: 1-6, 16-18\nMinung kan nunnak caan a tawi ning cang le hi vawlei cungah hin zungzal in kan nun lai lo ti hngalhter than nak theih hngalhter nak puai “vutcam puai” cu nihin ah hin kan tuah hna. Fale nih zeitluk in nu le pa thin hun ter zongah nu le pa hna cu a kan ngai thiam zungzal tu hna an si. Ngaih thiam kan hal than hna a si ah cun a kan ngaih thiam zungzal ko. Minung cu a kan sertu Pathian duh lo mi lam ah zulh lo in mah duh nak lam le thil tuah a hmang mi kan si tawn. Sihmanhsehlaw, Pathian sin ah sual ngaihchih than nak he kan panh than a si ah cun a kan ngaihthiam zungzal ko. Israel miphun hna zong nih Pathian nawlbia an buar lengmang ko nain an sualnak an i ngaihchih than tikah Pathian nih a ngaihthiam than hna i thluachuahnak a pek tawn hna. Prophet Joel nih: “Ka tlunter lai tiah a timi harnak kha leet i ngaihthiam awk tu ah aa tim zungzal mi a si” tiah a ti. (Joel 2:13)\nMithiang Paul nih a ti ve mi cu: “Ngaihmanh u! Pathian zaangfahnak hmuh caan cu atu hi a si i khamhnak hmuh ni cu nihin hi a si” tiah a ti ve. (2 Cor 6:2)\n“Nihin a ti mi le atu” tiah a ti duhnak sullam hi zeidah a si hnga? Minung cu sual ngaihchihnak kan tuah hnu zongah sualnak chungah kan tla thiam thiam ko hna. Sihmanhsehlaw, Pathian zangfahnak cu pe in tah khawh mi a si lo ti duh nak a si. Zungzal in a kan ngaithiam than tu le a kan daw zungzal tu a si fawn. Nihin a si lo le a tu ah hin kan sual kan palh hna nak hna nak caah sual ngaihchih in a sin ah pah than hna u sih. Kan Bawipa vailam cung a thlai lio a thih hlan deuh te ah misual pakhat nih a sualnak aa ngaihchih i zangfah nak a nawl tikah Bawipa nih a leh mi cu: “Mah hihi kan chimh: nihin ah Paradis ah keimah sinah na um lai” tiah a ti (Lk 23:43). Cu a si caah, kan sual kan palhnak vialte Pathian nih a kan ngaihthiam nak hnga ding caah sual ngaihchih nak ngeih in ngaihthiam hal zungzal hna u sih.\nKan tuahser mi a bik in thatnak kan tuah mi hna cungah midang nih a kan theih lo hmanh ah a kan theihthiam piak zungzal tu cu Pathian a si i kan tuahser nak ning in Bawipa nih thluachuah a kan pek. (Matt 6:4,6,18) ah pehzulh in kan hmuh mi cu: “cun a thli tein nan tuahmi a hmutu nan Pa nih laksawng an pek hna lai” tiin voi (3) tiang a ti. Ulhcaan kan phanh cang bangin sumnak lungthin he thatnak tuah kawh i zuam hna u sih. Ulhnak (i sumnak) kan tuah tikah pekchanhnak he kemh ding le thlacam nak in funtom ding a si.\nUlhcaan ah hin kan duhnak i sum hna in kan innchungkhar cio te ah thlacam zungzal hna u sih. Kan rampi ah himnka le daihnak a um khawh nak hnga thlacam zungzal hna u sih.


Democrat pawl nih kan mi le sa an ti mi nih Trump a vun dirpi; Democrat an lau bak ko\nUS politic ah thil pawimawh ngai mi pakhat a si ve mi cu endorsement hi a si. Aruang cu mi milar kan ti mi le mifim kan ti mi hna hi fans tampi a ngei mi an si.\nAn bia le hla hi fans pawl nih an zoh peng mi le an zulh peng mi a si ve caah mah bantuk endorsement hi candidate caah cun thawngtha ngai a si\nTrump zong nih mah bantuk endorsement a hmuh bak in a sin ah lunglawm bia a chim cawlh. Trump nih ka lawmtuk hringhrang, a sunglawi tuk mi a si Brett tiin twitter ah lunglawm bia a chim cawlh\nBrett hi NFL legend a si. NFL hi US football tiah thei mi, an uar ngai mi kha a si. Amah hi NFL le support lei ah milar sin ah Trump a vun dirpi hmahnung bik a si. Amah hi Democrat pawl nih an uar ngai mi le Democrat pawl nih kan mi le sa tiah an ruah mi a si\nTrump nih a rian ttuan ning le a thil tuah mi ah soisel le thangchiat awk a um lo. Zumnak kongah si seh, Second Amendment kongah si seh, Tax kawng ah si seh,\nRalkap le palik kawngah si seh, US ram caah a rian ttuan ning ruangah kum 2020 ah Trump cu vote a phu tiah a cim\nAmah hi super Bowl winner laksak a lak cang mi a si, Tu kum 2020 Election ah duhthimnak kan ngei bantuk in, President Trump hi ka vote lai tiah a fans pawl dihlak thei in Trump a dirpi ning a chim. Credit-Western Journal\nBe the first to comment on "Democrat pawl nih kan mi le sa an ti mi nih Trump a vun dirpi; Democrat an lau bak ko"


Zualko: Vuangtu khuami Pu Thawng Cin nih US ah mual a kan liam taak – Chin World News Evening\nNgaihchiatnak thawng: USA ah chikhat a va tlawngta mi Vuangtu khuami Pu Thawng Cin cu Cancer zawtnak in tuzing tingah Eskeni Hospital ah zohkhenh le thlopbul a si. Ruah lo piin mual a kan liam tiah thawng kan theih. A poi tuk hringhran.\nHi he pehtlai in Zophei Family network of American nih an taarmi cu,“Thih Dar Kan Tum! Chin ram in USA ah a rak tlawngta mi, Pu Thawng Cin ( Tin Tlem pa, Vuangtu ) nih Cancer zawtnak a si mi pum damlonak in tuzing ah Eskenazi Hospital, Indianapolis in Mual a kan liam tak ruangmang cang ee.\n“Ngaihchiatnak a tuartu Chungkhar, Khua mi le Dawttu vialte Bawipa Pathian tu nih hnem hram ko hna seh. Ngaihchiatnak hrawmpinak he- Zophei Family network of American\nThawngpang dang rak rel chih:Breaking News: Thantlang – Hakha motor lam ah Chin Taung Tan Bus a cangsual, minung pahnih thi. Thantlang, Pu Thang Hrim sia zuatnak pawng ah Hakha-Thantlang caantling a kal mi Chin Taung Tan khualtlawng phur motor 7:30AM tluk ah cangsualnak a chuak.